Ram Hrang A Nun Hlantu Miraltha Salai Cung Nawl Piang Ih Thucah – Vapual Auaw\nChin paraltha Salai Cung Nawl Piang cu ,may 21 zingih ralkap le Falam CNDF doawknak ah ram hrang a nun hlanin mual a liam. Salai Cungte cu Mizoram Aizawl in a nulepa fehsan ih Falam CNDF lut a si.\nMizoram suahsan in Chinram a tlun ding zawngah a rualpi tha pawl le a duhdawtmi pawl hnenih a thucah cu “Ram hrangih ka nunnak a cem asikhalle,Ram duhdawttu Miraltha Salai Cungte cu a ram hrang a nunnak a hlan” tiah run ngan uh tiah a ti. A nulepa tlunah a sungte le rualpi pawl khal in an dawn rero nan, ram a duhdawt tuk ruangah don theih a rak silo ih Falam CNDF ah a rak lut.\nAmah ngaihtuah zettu le siang lo zettu a Nui’ hnen ahcun “Ka nu! i ruat har tuk hlah, nehnak kan co asile ka ratlung sal ding. Ka arcang khal rak that hrih hlah uh maw,” tiah a ti. Salai Cungte cu Pa Tha Rian Mang le Nu Saw Kip Thiam ih fapa, falam peng khuangli khuami a si.\nMay 21 zingih Falam CNDF le ralkap doawknak ahcun CNDF lamin Salai Cungte kan can ih ralkap lamin ralkap bawi pakhat le a dang ralkap 5, an zaten ralkap 6 cu a hmunah an thi, Ralkap 2 cu hriamhma tuar cingin an tlansuak ngah tiah CNDF cun mipi theihternak an nei zo a si.\nTaunggyi Ih Bomb Puak Ah Palik Pakhat A Thi Ih Palik Dang Pahnih Hriamhma Tuar


Ralkap tirhkoh sidingih ruahmi mipali cu Hakha mino in Hrem - Falam Online Media\nHakha mino pawl in March 8 ah Myanmar ralkap tirhkoh si ih ruahmi mipali an kai ih khuatlang mipi hmai ah mual an phoh.\nAn kai mi 4 ah pahnih cun Lai ṭong an thiam ih pahnih cu kawl le Lai cawkpolh ih ṭong an si.\nHakha ah misual le thilfirhmang mino in an kaih tikah ningzak mualpho dingin le rim dingin hrem an si ṭheu ih atui ralkap palai siding i rinhleh mipali khal cu khuatlang mipi hmai ah maulpho dingin an hrem.\nHih thuthawn pehpar in mino pakhat cun “An pali in an simmi pakhat hman a bangaw lo. Lung le hridai khal an keng. Cun, zuk kan ben mi tipawlkhal an phok. Rinhleh an um deuh ruangah kan kai mi a si. Kaihkhih hreng dingin cu kan kai lo. Amah belte hminsinnak ah ti`n an mit hmul kan ziat sak thluh” tiah The Hakha Post hnen ah asim.\nNunnakliam tiang ralkap ukhruainak sualngamtu an um lai ah mipi palbektu ralkap riangri rakbawm thuptu rampihuap hmuntamzet ah hmuh ding an um.\nCupawlcu, kaih ngah an si tikah mipi lam in nasaten hremnak an pe ṭheu. Tubaite khalah Kalaymyo ih um ralkap palai tei` innsang cu an khua in dawisuak an si ih khawdang an cer tumnak khalah mipi in an rak cohlang duhlo tiah theih a si.\n← Yangon : Chinmi umnak kiangkap ah Cawp le Cilh in Meithal puak awn a thang\nAAPP in Rampi buainak ih nunnak liam le Kaihkhih tuarzo cazin pholang →\nVaphai ih Myanmar ralkian pawl thlun dingmi daan thar tuah sak\nOctober 6, 2021 October 6, 2021 Ni Hnem Sung 0\nFalam ah Covid mina pung ciamco, FCMF in mipi hnen dilngennak nei


SAC ralhraang in Thawngtlak vehvaitu pawl dung thlun thup - Falam Online Media\nSAC ralhraang in Thawngtlak vehvaitu pawl dung thlun thup\nRam thu thawn pehparih Thawngtlak pawl nasatukih hrem an tuar thu, MPA in a pholang mi ah Innsein Thawngtlak vehvaitu miṭhenkhat cu SAC ralhraang in an dung thlun thup dingin mi fial a nei tiah an ngan tel.\nThawngtlak vekvaitu hminthup mipakhat cun “tuzarh hrawngin thawngtlak ṭhenkhat cu an sungte thawn tongawk an siang lo. Miṭhen an si len paisa sumsaw tamzet an dil.”\n“Cun, Thawngtlak vehvaitu le an mah thawn pehpartu miṭhenkhat cu an feh nak tapiang ah an dung thlun thup dingin SAC ralhraang in a tawlrel. Cule, ṭhenkhat cu direct ih biakṭulnak a um pangah ti`n phone number an dil” tiah a rel.\nRalhraang in ziang duh san in thawngtlak vehvaitu pawl a thlun thup timi cu fiangfai in theih a si lo ih, miṭhen cun bawmtu an nei maw? An hnen ihsin ziangvek hlawknak kan ngah thei ding tivek thei duh ah dung an thlunter thup mi siding tiah an rel.\n“Miṭhen cu inn tiang rori thlunin thusutding kan lo nei an ti ih innsung ah an luhcilh” tiah thawngtlak vehvaitu hminthup mipakhat cun a rel a si.\n← SAC ralhraang Raldo vanzam a tlak siat thu, Zaw Min Htun in nemhnget\nFala cuh aw in Palikbawi pakhat Naam thawn dawt that →\nMay 7 : Kalay peng sungah magnitude 4.2 thacak LingHnin\nMay 7, 2021 May 7, 2021 Ni Hnem Sung 0


POST AH PAWPI FATE KUAT MI KAI – Times Of Chinland\nMilai pawl in Post hmang in thil kan kuat aw rero ih a thahnem zet nan tuitum ih an kuat mi thil cun mipi a mangbangter nasa.Kan dung February ni 7 niah Mexico Police pawl cun Post ih an kuat mi tape thawn an erhthat mi Bawm pakhat sungih Pawpi fate an hmuh mi cu FB lam ah na tar mi cun a hmutu pawl a lauter nasa.\nPolice pawl ih hman mi uifim pawl cun hi Bawm hi lanmai thei loin an um ruangah a sung an zoh ih tuvek ih an hmuh mi a si.Hi Pawpi fate cu Mexico ram ni tlaknak lam Jalisco ihsin Mexico ram laifang ih hmun pakhat Address thawn an kuat mi a si ih hi thla 2 lawng a si mi Pawpi fate cu Bawm pawl sungah daite ih a rak um cu hmuh a si.\nHi Pawpi fate kuattu cun Pawpi thaw thawt theinak dingah Bawm cu a vit ong nan rawl cu a retsak lo.An ceknak vek a sile Pawpi hi a taksa sungah ti a maltuk zo ti lo cu a dinhmun a thazet.Tuah Pawpi fate cu Ramsa kiltu pawl in thaten an fingkhawi ih a kuattu khal tuah zinzoi rero lai a si tiah thuthang cun an tarlang.\nAUSTRALIA SYDNEY KHAWPI AH INN KANG


Sine te, o Jesu, op. 3/2 | Joseph Brentner. A Catalogue\nSine te, o Jesu, op. 3/2\nC, ob, 2 vl, bc\nAllegro poco, 57 bars, D.C. 1–29\nListed in the inventory of P. Ignatius Müllner on page 21 (Mottetta De Tempore): 55. Sine te ò Jesu. C.S. Oboa. 2 VV. 3 Bassi Idem [= Brentner].


Thinphaan um - Chinland Today Media\nJune 9, 2009 9:56 am·0 comments\nCuruangah a cakmi Pathian ih kut hnuai ah tangdor te in um uhla Amah in caan a kim a ti tikah a lo khaisaang leh ding. – 1Peter 5:6\n– 2Sansiarnak 32-33\n– Johan 18:19-40\nKan fapa le pawl an nolai ah kan duhzetmi leknak cu Risk timi leilungtlun ram hmuah neh dingih zuam-awknak a si. A lektu pakhat ciar in ram an laak vingvo theinak dingah an raalkap pawl an cangvaiter. I nuamtertubik cu a thokpek ih a nehtu in a cem tikah a neh dah lemlo. Ziangahtile a uar awk an hmuh tikah amah dodal dingin a lektu dang hmuahhmuah an kom aw thluh ttheu.\nKan thinlung ih thei cingin siseh, theih loin siseh, thil titheitu mi uar aw pawl ngaih lo a olte. An um daan hrimhrim in midang pawl kha anmah dodal dingin, asilole daite’n an thu el dingin tha a pek.\nPathian ih huatmi thil pasarih lakah a pakhatnak cu puarthau mit-hmai a si. Mi pakhat in a porh aw ih midang a nautat tikah a mit-hmai ah a lang. Pathian in a puarthaumi mit-hmai a huat cu mangbang ding a um lo.\nMi puarthau le thuneitu pawl in midang lungkim lonak cu an poisa lo nain Pathian ih dokalh hngainak cu ziang siar loin an um thei lo ding. “A cakmi Pathian ih kut hnuai ah tangdor tein um uhla Amah in caan a kim tikah a lo khaisaang leh ding,” (1Pet. 5:6). A hnenih kan pek awk tikah puarthaunak ih a suahpimi phaan-ummi nunzia hrial in Pathian ih tangdor riantu kan si ding.\nKa neihmi si loin ka cohlanmi a si,\nZaangfahnak in i pek ka zum veten;\nPorh awk le puarthaunak tel loin,\nZaangfahnak ih runmi misual ka si.\nZohman in mah le mah le Khrih veikhat te ah a sunloih thei lo.


Myanmar ram hrangah Rome ih Myanmar Catholic innsang thawn Pope Francis Missa raithawinak a tuah ding | Radio Veritas Asia\nMyanmar ram hrangah Rome ih Myanmar Catholic innsang thawn Pope Francis Missa raithawinak a tuah ding\nPope Francis cu aralai dingmi May 16 ah Rome khuapi ih a ummi Myanmar Catholic innsang thawn ahleice Missa raithawinak a tuah ding. Pope thawn Missa raithawinak ah um thei dingah Jesuh kaing ih Myanmar Brother pakhat asiih Rome ih um Myanmar Catholic Siangbawi, Sister pawl pawlkom ih vice president asimi Brother P.V. Joseph Buan Sing SJ in Myanmar innsang aiawh in ca ngan ih a dilnak in a tuvek ih caan tha ngah nak a si.\nBrother ih a dil hnu April 28 ni ah cun Vatican ihsin phone in an biak ih Bawi Jesuh vancung ram a kai puaipi May 16 ni zarhpi ni zinglam Rome tikcucaan 10:00, Myanmar tikcu caan sun 2:30 ah Vatican sungih St.Peter Basilica biakinn ah Pope thawn Missa raithawi theinak ngah a si thu thuthang theih a si.\n"Thinnat riahsiat nak a tong mi Myanmar ram hrangah Pope thawn Pathian hmaiah khukbil in thlacam a tul thu, Rome khuapi ih ca a zir tu Myanmar Catholic Puithiam, Sister mi 50 le Budish biaknak telin Rome ih hna a tuan tu Myanmar pawl cutivek zaten mi 100 hrawng an um ruangah a tuvekin Pope thawn Missa raithawi thei ding cu thinnat nak karlakah hnemnak ngah thei ding a si thu, cutiin caan ngah thei ding asile Missa raithawinak sung tuah ding mi thuhla a phunphun khal tuanvo an lak ding thu le Pope in zangfah nak thawn ziangtik ni khalah fale pawl anman cia thu cutiin ngan in a dil" tiin a dil tu Brother in sim.\nApril 25, zarhpi ni khalah Rome khuapi ih St.Peter tualrawnah Pope Francis thawn Angelus thlacam tlang dingah a ra thleng tu khawmzawh tu mipi karlak ah Myanmar Catholic Siangbawi pawl, Sister pawl cu "Pray for Myanmar, Grazie Myanmar ram hrangah thla in cam sak uh.Kan lungawi" timi ca keng in an tel.\nPhoto courtesy of: MCII FB page


Evangelist An Thah Hnu Ah A Nupi Khal An That Ve - Chinland Today Media\nJanuary 21, 2013 11:52 am·1 comment\nARAUCA, COLOMBIA (World Watch Monitor): Colombia ram ih Christian evangelist pakhat, Arauca khua ih rawngbawl rero Ramos cu 2011 ah khan, Colombia ramsung ih helrual National Liberation Army (ELN) pawl cun an that ih, an thah hnu ah a ruak cu a nupi Alicia Castilla hnen ah an pe.\nAn pek hnu ah, a umnak inn suahsan ih hmundang ih umding in an hringhro. Hmundang ah anih khal cu thawnlo in a um ringring ih, kum 2 a liam hnu ah amah khal an that ve asi. January 7, 2013 zanlam ah an sungkua thlacam khawmnak an neih hnu ah, misualrual pawl cu an inn ah lut in, hi Alicia Castilla cu a fate 3 le a pa ih mithmuh rori ah misual pawl cun an that asi. An fapa Hernan Ramos cun, a pa ih thihnak ruangah thin na in, Colombia ralkap ih luh a rak tum dah.\nCuti ih a tum lai ah Pathian Thuthangtha cun a nunnak a thlengdanglam ih, piantharnak ngaingai a co hnu ah, tihnimnak la in tu ah cun Colombia ramsung ih Open Doors pawl ih cangvaihnak ah thatho zet in a tel asi ti in Open Doors thuthang cun a tarlang.\non January 22, 2013 at 6:25 pm


Chin Fala le Mizo Fala Bum Tuar - Chinland Today Media\nChin Fala le Mizo Fala Bum Tuar\nFebruary 26, 2010 3:23 pm·4 comments\nNew Delhi: Mizoram ih Chin fala pakhat le Mizo fala pakhat cu Delhi ah hnatuan tha tuan ding ah Mizo pawlin kan dung zarh ah an ko asinan Delhi an thlen taktak tikah hnatuan pangai siloin bum le minung zuarawknak sawn riangri a rak si. Mizo nu Nunui (Khawzawl) le Chin fala Emily Mawite (Zo Khaw Thar) cu Delhi Mizoram House ih um ding ah pu Lalchhandama in a ko.\nKan CT Palai hnen ih an sim daan vek asile, Mizoram le Delhi ih sumdawng Zung Mang (Tili), Hma Ngaih, Suite le Lal Sui Nei pawl hnenah Nunui le Mawite cu pi Rinpuii in Delhi ih pu Lalchhandama ih hnatuan saktu ding ah a kuat. Mizo nu Pi Rinpuii cun Mawite le Nunui hi thlakkhat ah Rs-1500 in nan thlahlawh nan thawk ding ih thla (6) hnuah hlawh man pun nan si sal ding a ti. Asinan, Mizoram ihsi Delhi lam pan ih an pawhsuak zikzawng ah thlakhat Rs-800 nan hlawh ding ih lengsuak theiloin kum (3) sung nan um ding tin a sim sal.\nCutikah Mawite le Nunui cun pi Rinpuii ih thu tawlreldaan an ringhlel cih. Thil umzia theithiamlo le mangbangzet cing cun Delhi an thleng. An sim vivonak ahcun, Delhi an thlen hnu reilote ah an zum hnakih rapthlak in zuarmi dinhmun ih an rak thlen thu an thei aw.\nCutikah Pu Lalchhandam tawng duh lo in an pahnih lungrualin inn dang ah an tlan. Asinan, Pu Lalchhandama cun Nunuii le Mawite a hmuhlo ruangah an mah thlahtu Zung Mang le Hma Ngaih riangri silo takin hek tahratin thawng a thlak ih hleiah Rs 7000 Nunui le Mawite a kuatnter mi an kuan theilo ruangah Zung Mang le Hma Ngaih in an kuat sak bet.\nLalchhandama le Pi Rinpuii ih hnatuan diklo cingfel ding ah Delhi ih miphun duhdawttu Salai Ral Kap Tluang, James Kim, Pu Hrang Kai Thang, Sui Len Mawi le Mai Judith Van Lal Hnem pawl cu Palik zung ah an feh. Thuhla fiangsin ih zingzawi a si tikah Delhi palikpawl cun Zung Mang le Hma Ngaih thawngthlak nak ding sullam an theilo ruangah an suah sal.\nKan palai ih sim vivo nak ahcun “Lalchhandama ih tongkam tampi ihsin diklo takih hnatuantu a siziapawl a langter” tiah a sim. “Hivekih Mizo le Mizo, Chinmi le Chinmi mah le mah mawilo le daanlo takih an tuahmi hi Delhi palikpawl khal cun theithiam in Lalchhandama hi an dem zet a si” tiah a sim bet.\nTu ah Nunuii le Mawite cu hnatuan dang an hmu zo. An sumpai a cem theh ruangah Jame Kim in an hnatuannak hmun tiang feh theinak sumpai a tum sak ih hleiah mai fa bangih a rak zohtu Nu No Tin Tial le Pu Hrang Kai Thang cun an hnatuan feh liam tiang in an thlah.\nNaute Pawhte Fawh Lai Ah Pawhte Lang Ter Lo Ding\nHarhdamnak Lam Hawiin Pi Suu Kyi Cangvai\non February 26, 2010 at 6:02 pm\nZahthlak ka ti tuk pawlsi…\nNan tive cio ding ka zum…\nKan zaten hi vek thil hrial vivo thei ding in kutkai in Pathian hmin intan zuam cio uhsi,\non February 27, 2010 at 8:27 am\nHarsanak a tawng mi a bawm tu pawl hmuah2 Pathian in mal lo sawm seh.\non February 27, 2010 at 6:28 pm\nSumpai Rs-7000 lenglo a lak ih cemtu tla an rak um.\nHman lam caan ah kan Chinmi kan ralrin a tul tinak a si.\nCT ah Ukte pahnih in comment kan pe theu, kei hi Delhi Ukte tu ka si.\nTheihsual pang a um thei tiah.\nChin Idol Danny says:\non February 28, 2010 at 8:01 am\nThilcangmi hi a va ningnat thlak theitak em…\nChinmi ah hivek mi zawnruat lo kan rak um hi cu,,, Pawi lawlaw si..\nHmailam caan ih ralrinnak thabik in petu leh lamzin dik-kalbak tha tha\nkar daan ding in khihhmihtu thabik tla a si..\nSumpa tamzet ih a rak sawm dawltu pawl nan par ah Pathian in mal lo sawm sinsin seh!!


Kan Kawhhran Buai Theunak - Chinland Today Media\nSeptember 14, 2012 6:49 am·6 comments\nA hnuaita pawl rak siar awla, na thinheng lo dingah ka lo ngen. Nan kawhhran ka zionak a silo, a point ngaingai hman ka tarlang ngamlo so khaw. Curuangah keimah in ti san tiah rak ruat duh hlah aw, hivek hicu kan Laimi kawhhran/fellowship ah a common tuk zo!\nMipi: Kan mipi ka zoh rero tikah thlaraumi ngaingai ka hmu fawn lo. Thlaraumi si cu a har, mipi si hman an tlinlo. Zapi thlacam kan neih caan khalah a cemnak tuah ding an phang theu. Khawm pan an tlai theu ih bet ah hlasak an ze tuk bet. Hla hruaitupawl aw lawnglawng ka thei theu. Kei khal cu mipi lakah ka to ko nan ka riahsia. Keimah mawh tla a si. Thlarau lam ah kan tlasam rori a si. Kan hlasak khal a thaw dah lo. Thu mumal lo relporh le kan hmang emem fawn, kan kawhhran hi cu buaithlak tak a si.\nKawhhran upa: Thlaraumi ka hmu hai lo. Hlasak ih zabeng rengreng hman an paih lo. Sermon an thiam ding khal ka phut lo nan Pathian thu an theihlo daan a besia tuk deuh. Midang ih sermon pawl tla an ngai theu lo maw ka ti theu. Meeting an neih caan ah an buai ringring bet. Olsamzet ih rel theih mi thu rori cu a hel zawngin, el aw ciamco zawngin an rel theu. Cun, meeting feh daan an thei lo lawlaw tisehla ka sual lo men ding. Kan thiam lo kan thei lo tile an duh remrem fawn lo. Meeting tinten an buai ih meeting kai peih nawnlo hman an lakah a tam vivo. Kumkhua hruaitu si le an duh fawn, an tlin fawn lo, an tuan duh thotho fawn.\nNubu: Kan nubupawl cun cuvekih tlaksam ciamco an nei lo ka ti men ding. Nu an si vekin buaizet cingte’n Pathian hna an tuannak zawn ah an hlawhtlingzet tiah ka hmu. An lakih thuduh deuh tla an um ko nan ngaithiam theih cu an si. Anmah lakah women right uar deuh tla an um nan rualpidang pawlin rel suak lo dingah an kham theu. Nubupawl ih buainak cu an thu nawi thei tuk, thu olte rel dingmi an hel ih an tlawk rero lawk theu. Cule mirel an hman tuk hi cu an bang leh ko ding ka zum. Nubu hruaitu rori mirelnak ih nihlawh an lak ah an um.\nKan Mino: Kawhhran upapawl zio phahphah an hmang. A caan caan ah kawhhran an uk theh tum vek tla a bang ka ti phahphah. Anmah pawl le thianhlimnak lam ah cuvek ciamco an si fawn lo kawhhran upa pawl ih sualnak hmu theitu tamzet an um. Asinan, program an tuah mi pawl ahcun a tha thei zet. Kawhhran upa pawl khin kan mino pawl an toksual sawn tiah mipipawl in an sim theu ih minopawl khal cun mawhnak tampi an nei thotho ding ka zum. Mah pa le rual cu upat thiam deuh sehla ka duh. Kawhhran upapawl in le kan thei lo tiih tangdor le an duh ve fawn lo.\nKan Pastor: A thu a duk zikzik. Kawhhran upa dang pawl a ttih deuh vekvek. Thusim lampang cu a thiamzet in ka hmu. Thlarau lam khalah mipipawl khawp ko van manna in fah thei ko in ka hmu. A ziaza a thleng ding mi ka duh sawn cu mipi sawiselnak tivek a ngai thupi thei deuh. Pastor pakhat dinhmun ah a tong tuul lo mi le a rolh awk tul lo mi ah a rak rolh aw theu cumi te cu a thleng vivo ko ding ka zum.\nKei Ka Mangbang: Cutin, kan kawkhran sungah bupi, nubu, mino le Sunday school pawl tiin kan um ko nan thlaraulam ah kan tlasiazet in ka hmu. Kan fel ruangah Pathian hnatuan zohman cu kan um lo nan kan nun kan thlengawk tum lo mi hi harsa ka ti ngaingai. Ka mawh lo timi lungput neitu kan kawhhran ah kan tam tuk. Ziangtik hman ah himi thu ah ka back dah lo ding tituvek. A cancan ahcun Pathian hna kan tuan daan hi a lem theh vekin ka hmu.\nCangantu hin a kawhhran sung ih buainak siloin Laimi kawhhran sungih buainakpawl sawn a tarlang ti rak theihsak uh. A ruh langin a ngan ngamlo ruangah rak ngandam bet uh. Pastor na sawisel, Pathian hnatuan tupawl na sawisel ti a phang ve ko.\nTags: Pathian Thu, Thlirnak Le Hmuhdan\nKap Ve says:\non September 14, 2012 at 7:11 am\nMidang pawl in comment uhla kei ka hmuh daan nasa nawn in ka tarlang ve ding. Hivek cu rel ding tampi ka thei ve.\non September 14, 2012 at 3:04 pm\nHman ka ti zet.tulai kan lai mi pawl cu thlaraulam leh pathian lam i thaw mi an um lo pi.thlarau lam leh pathian lam nak cun BU kohran timi te ah khin an buai tuk kati ve ro ri. kanlai mi dinhmun hi tam pi ngan kaduh ko nan> leh hnulen karak ngan sal ding tu cu caan ka nei lo. Hi na ca ngan mi hi kathokhan tuk ruangah leh kan lai mi phun sinak diktak asih ruangah kalothang that zet.\nNa ngan mi ka lung kim tuk ve a ruh lang ko ngan aw la a tha sawn ding ih kan rem aw thiam ding rawn ti bupbo mai aw\non September 15, 2012 at 3:32 pm\nNa cangan mi cu a tha tuk nan nang teh khawi tawk dinhmun ah ha na um?\non September 16, 2012 at 3:54 am\nTha tuk lawlaw nan na dim deuh a bangih ka run rawt na deuh hrih ke…..\nMah hmuah members pawl vehvai in kumkhat voikhat tal thlacamnak hman nei paih si lo mah ti that hle hle hmuah duh…Cun Kohhran upa hmuah ziang hman ih ngai si lo mah hmuah upat le tihzat duh zet ih meeting nak khal ih mai thu tlin hlan lo ding leuh leuh hmang….A bik tak in Kohhran te nau deuh ih pastor pawl hi an buai tlak thei zet….Hi vek pastor neih cu ka khop tuk a mah maw feh lohli ding kei…?\non September 17, 2012 at 4:54 pm\nka U na ca tar mi leh na thu sim duh mi ka hmu fiang ih tha tuk ti lo bak sim ding dang ka nei lo,lai mi lawng kan c hmang ka ti nan lei lung tlun huap in kan c ti ka hmu..hi pawl kim in phuang tu leh thei ter tu an um thlang ih pathian tong kam kim nak c tin ka lung awi nasa….kan pathian hmin ka thang that. Pathin ih pek mi leh Pathian hnen ih ra mi thla rau thiang hlim co tu ngai ngai cu mi mal te kan c,an c rung ah…kan kawh hran car ah kan hmu nak a bang awk lo ih kan feh dan tla a bang awk lo, Tuu leh Me cu Inn khat an an um tlang ring ring thei ding maw????


Pu No Than Kap Nih Chinram Chung Natural Resources A Vun Langhtermi Cu A Mak Ko – Lai Lungrawn Post\nCHINRAM: A LIAN TUK (Chinland is rich in natural resources)\nKawl lole Vai kan kawp lole ziang kan ei ding tin ruatin THINHAR nawn hlah uhsi. THINPHANG nawn hram hlah uhsi! Chin state peng 9 ih khursung suak pawl a hnuaiah tarlang a si. Hawl bet a sile hi hnakin a tam zum a si. Tutiang Chinram in farahtertu bik cu kan Ram lennak tlunah kanmah Chin lala in a hlawk bikin tuah/tuan thei dingin “thuneihnak” kan nei lo hi a si. Nei sehla mifim le thiam Chinmi lakah an tampi zo. Curuangah, Chin miphun in kan hloh mi lakih a na bik le a pawi bik cu “THUNEIHNAK” a si.\nKHURSUNG SUAK 1. Tonzang: Nikel, Crumite, Limestone, Salt, copper, lead, Zinc, Silver, Au (gold); 2. Tedim: Nikel, Crumite, Limestone, Copper, Lead, Silver, Au (gold); 3. Falam: Iron, Limestone, Crumite, Copper, Lead, Zinc,\nAg (silver), Au (gold); 4. Matupi: Iron; 5. Mindat: Iron, Salt; 6. Kanpalet: Zinc, Iron, Marble, Aluminum; 7. Paletwa: Oil, Gas, Coal; 8. Hakha: Thingkung mankhung phunphun. Hawl bet sehla khursung suak khal a um zum a si; 9. Thantlang: Coal (lungmeihol) Source: Dr. Vumson, Geologist; U Kyaw Nging, Ex-Minister (Forestry and Mining), Chin state Government.\nHMINSIN: Hipawl hi khursung suak lawng an si. Hivek tel lo Chinram zoh duh mikhual (Eco tourism) ihsin paisa tampi lakluh a theih fawn. Runva le tivapi dang dawl ih hydroelectric tuah a sile ramdang Mizoram tivek ah zuar in, paisa tampi lut a um thei lai. Hivek hydroelectric a um hnu cun Eg., kan ram ih cin theih vainim le grape tivek ihsin biscuits (sang phunphun) le Wine tuahnak cottage industry hmun remcang kipah tuah a theih. Hivek a um hnu cun kan mipi (nunau mipa) in kan Ram sungah hnaṭuan in paisa an la lut thei. An sungkua an cawmaw thei. Thinhar le lungleng fial fial in ramdang ih hnaṭuan a malter in a cemter thei. Himi zoh in Myanmar ah Chin ramkulh a lian bik lakah kan tel ban kan ti ngamnak a si.\nHMANSEH, Tui 2008Danpi Art.37 ah kan Chinram le a sungsuak, thingkung, tidai, thli le ziangkim tlun ih “thuneitu” cu Union Cozah an timi “Naingngandaw” a si. A pawi tuk lawmam! Tu hrih ahcun, kan khursung suak laihsuah ding hman a phanum lam, a hlawknak kan co ban lo ding ruangah!\nInfact We, the Chin people: have to be the ultimate owner of all lands and natural resources above and below the ground, above and beneath the water and the atmosphere in Chinland; have to enact necessary laws to supervise extraction and utilization of Chinland’s natural resources by economic forces.\nASINAN, Lungrual ten kan dintlang ih kan feh thiam ahcun, cui mankhung bik “THUNEIHNAK ” cu kan kutsung ah a um leh ding, um dingin kan zuam thiam a thupi, a ṭul taktak fawn. Tuisin kan buaipi, kan aupi ih kan neih tum hmaisak ding mi cu kan ram lian hnet hnet tlun ih “thuneihnak sangbik” neih thei ding a si sawn! Ka nawlhsal ding; THUNEIHNAK cu ei cawk lo, in cawk lo LENNAK a si. Cui thuneihnak le lennak cu ngahsal tengteng dingin kan zuam a thupi, a ṭul khal a ṭul. Credit: Pu No Than Kap


Ziangmi Hrangah Thla Kan Cam Ding? - Chinland Today Media\nJune 22, 2013 3:39 am·0 comments\nZiangmi hrangh Thla ka cam ding?\nBible Siar Ding: Kolose 1:3-12\nHi bangtuk in nan thuhla kan theih vete in nan hrangah thla kan cam ringirng. Pathian in Amah ih duhnak theih theinak le Thlarau ih pekmi fimnak le theihthiamnak in lo khatter dingah Pathian kan dil a si. – Kolose 1:9\nZumlotu pawl hrangih thlacam sak ding cu kan ttuanvo tumpi a si. Kan thinlung cu anmai’ pawl hrangah a tur nasa ih vancung Pathian le Rundamtu thawn rualremnak an neih theinak ding hi kan ruahsan le tumtahbikmi a si. Christian pawl hrangah teh ziangmi hrangah thla kan cam ding? Pathian thawn cu neel awzet in an pawlkom aw zo ih an hrangah ziangmibik hrangah thla kan cam ding?\nTirhthlah Paul in zumtu pawl hrang thlacam sak dingmi zohtthim ding tthazet in pek. Kolose khua zumtu pawl hrangih thla a cam tikah Pathian ih duhmi thei thei dingin fimnak le theihthiamnak thawn an khah theinak dingah a dil sak. Hiti ih thla a camsaknak san cu nitin an nunnak ah Bawipa ih minung an sinak thawn mil aw ih an nun thei ih rah ttha an rah ih hnattuan ttha ttuannak in Pathian lung an awiter theinak dingah a si. Culawng si loin Pathian theihnak sungah an tthanlen ih thlarau thazaang cahnak huham thawn tuar theinak an neih theinak dingah a si. Anetabik ah lungawinak thawn an khah ih Khrih rocotu an sinak ah lungawithu an sim theinak dingah a si. A zate huap in kan zoh asile Paul cun amah ih Pathian a naihzet vekin zumtu dang pawl khal Pathian naih ding a duksak.\nZumtu dang pawl hrangih thlacam sak dingah a hramthawh kan harsat asile Paul ih thlacam daan hi thawhnak tthabik a si ko ding.\nVancung ih ka Pa, midang hrangih thlacam theitu ka sinak dingah in bawm aw. Ziangtin ka cam ding ti in hmuh hram aw.\nTuni ah Pathian in zo hrangih thlacam sak ding i duhsak? Ziangmibik hrangah thla ka cam sak pei?


A Poi! Mizoram, Sesawm Ah Ramtawi Pakhat Cu An Kap That Sual – Meifar\nA Poi! Mizoram, Sesawm Ah Ramtawi Pakhat Cu An Kap That Sual\nMizoram, Lunglei District, Sesawm khua ih um pacang kum 69 mi Pu PC Zoliana cu January 20, 2022 simlam ah sapel in ram a tawi ih an khuami pakhat ramtawi in sa ah ruatin a kap that sual. Pu Zoliana hi United Penticostal Church (NEI) ah Kawhhran upa ṭuanlai a si.\nAn cansualnak hi an khua kiang Sesih ramlak ah a si. A taksa sungah cerek mu a lut tam zet ruangah a kaptu in musep (SG) meithal a hmang ti a lang. Upa Zoliana kap pangtu cu an khua ah zualko dingin a tlan hngal ih a thiamaw lo tuk ruangah har a ti zet ih a ṭongsuak lohli thei lo.\nA kap pangtu in poi a ti tuk ruangah thinlung lamah harsatnak a ton phah ih tuini tiang an be thitha thei hrih lo ruangah an cansual caan khal an sutfiah thei hrih lo, an cansual caan hi an zumdan cun simlam nazi 4:30 hrawng si dingin an zum. Pu Zoliana hi pa tum zet a si ih feet 5 le inches 10 in a sang, a kap pangtu in a cawi thei lo ruangah khaw lamah zualko dingin a tlan thu a sim thei.\nLusun innsang lam in Pathian hmin in an ngaidam ruangah a kaptu ih hmin khal tarlang lo dingin media hnenah an ngen. Pu Zoliana ih fapa reldan vek asilen ramvak tlang an si lo nan an ramvah caan hi a bangaw, simlam khawthim zik zawn a si ih ramlak ah Pu Zoliana kap pangtu in ramsa ah ruatin a kap sual tin Mizo Special Report ah an tarlang.\nThantlang Peng 99% Cu CDF / CNA Kuthnuai Ah Aum Zo


Salai Chinsuh, Author at Chinland Today Media\nArticles by: Salai Chinsuh\nThansoh Bawmtu- Part – 10 SUMTHLENG UMTUDAN Amah lawngte, leitlun ramtinkim kom in tangka pakhat lawng hmang thlang thluh sehla thilri kuatawknak ah a olsam deuh ding. Asinan, hivek thil cang dingin thil olsam asilo. Beer tuahnak Copenhagen City in anmah Denmark tangka Kroner ih beer man pek an duh ding. Cuvekin Hongkong ih hnipuan thitnak khalin an zuarsuakman sumpai […]\nby Salai Chinsuh ·\tAugust 4, 2014 ·\nThansoh Bawmtu- Part – 9 ZALEN ZETIH SUMTHLENGAWKNAK Kan rel theu bangin sumpai duh tuk hi sual asi tiin kan zirh aw neh khop mai ih tuitum ahcun culam ngan bet ka tum lo. Sumpai duh tuk ruangih thihtiang mai neihsiah kentum, pom tengteng tuisan ah kan um nawn lo. Sum timi cu thil le ri tulsammi leinak ding hrangah […]\nThansoh Bawmtu- Part – 8 KAN FARAH NAK SAN PAWL Milai zo cio khalin ziangruangah kan farah tiih kan suh awk tikah atlangpi thu in kan zet tuk ruangah asi kan ti, adikmi asi ko. Asinan, ramthumnak ahcun farahnak thlentu hi rampi sumdawnnak le ramkhel hruaiawkdan ah a thum aw an ti, rampi ih mawhphurh asi. Cun, hitin an sim […]\nThansoh Bawmtu- Part 7 LEITLUN SUMPAI HMIN THAWH KEHNAK Leitlun sumdawnawknak ah atlangpi thu ih an hmanmi tangka in anmah le hmin ciar ah thuanthu an nei. America cozah, Canada, le Australia,,adt.. ram tampi cun Dollar an hmang. Bohemia ram ah Thal tlang ruam Euro middle san lai ih an rak tuahmi tangkarua ihsi ra suakmi asi. Thal tlang ruam […]\nThansoh Bawmtu – Part 6 EITLUN THILRI KUATAWKNAK LE SUMPAI Thungaiten ti ahcun sumpai hi ziangkim tawlreltu cu asilo. Leitlun rampi hi ram khat le khat thilri tulsammi kuatawk sawng dualdonak zuarleiawknak ih her kual aw reromi men asi. Curuangah sumpai aum lo ahcun thilri zuarleiawknak hi thil ol asilo. Ruat ve hnik aw, thimnakah France ramah Straw Berry kan […]\nThansoh Bawmtu Part – 5 RAM DANGMI IH COVO Fakselnak neitu hnakin tong nei mumal loih um ngiongiopawl tih an nung sawn timi thufim kan nei. Cuvekin zalen zetih sumdawn san ah ram pakhat ah ram dang mipawlih sumhram an tauhnak ruangah rampi in hlawknak tampi kan hmu, ram pakhatin aram sungih ram dang mi sumdawn asianlonak rampawl ahcun aram […]\nThansoh Bawmtu Part – 4 RAN NUNG HMANG IH THLIR NAK Asinan, rannung ihsin zirnak le hmuhnak cu milai ih tuahmi thawn hmuhdan, thlirdan abang lo. Ahmaisabik ah rannung hmang ih thlirnak, ruahnak pe aw ding kan si ruangah Pathian ih sersiammi vate fanopawl an bu ihsin zam an zir suak zoh men ding khi asi. Vate fanopawl an bu […]\nThansoh Bawmtu Part – 3 THILRI KUAT MIAT LE SUNG Pursum company vekin rampi in leitlun ramleng ih thil le ri a kuat tikah a suak alut mi thilri parah kenah hlo lo dingin a zohfiang ringring atul. Ahleice in cazin felfaiten aneih tengteng atul. Cuih cazin cu kum cem zawngah a zohsal tengteng ding. Ram pakhat ih thilri cu […]\nThansoh Bawmtu Part-2 Milian ziangtin kan tah ding? Milian ziangtin an thei thei timi hi ralpi voithumnak ahcun kan theih tengteng a cu thlang tiin upatepawlih an ruah ruangah hi tahfung hi ara suak. Ram pakhat ih milai nuntu khatsakdan, milian pakhat kan theihtheinak dingih tha bik cu aram mi ihsin zingzoinak neih hi asi. Nambat pakhat khat neihtam men […]\nThansoh Bawmtu (Part-1) By- Salai Chinsuh RALPI VOI THUMNAK “Ralpi voithumnak” timi tongfang suahkehnak hi “ralpi voi khatnak le ralpi voi hnihnak” ruangah asi. Hitiih voikhatnak le voihnihnak khal an rak suahnaksan bik cu zalen duhnak le ralkap ukduhnak ihsin ra suakmi asi. Tong dangih kan sim asile zalen zetih sumhawl theinak fehpi duhtu le central thurel fehpi duhtu karlak […]


GTC, Kalay ah biakinn an sak tum: 2008 Kum Bangin Khawsung Kawl Pawl Thawn Buainak Suak Lala Ding An Phang - Chinland Today Media\nGTC, Kalay ah biakinn an sak tum: 2008 Kum Bangin Khawsung Kawl Pawl Thawn Buainak Suak Lala Ding An Phang\nApril 30, 2015 1:22 pm·0 comments\nzuktu: Salai Van Thawng Thang le Tv. David Zomuanpuia\nLal Nun Uk\nGTC, Kalay ah July thla ihsin thok biakinn sak ding in Technological Christian Fellowship(TCF) in tumtah a neih thu theih a si.\n“Kan u le pawl in 2008 lai ah GTC tlawnginn hmai Tarawady timi Kawl khua ah biakinn an rak sak dah nan foundation le ban an phun lai ah khawsung mi pawl in zaan ah an ra siatsuah thluh. Curuang tu ah inn nei lo thlam deute kan sak ih cumi ahcun kan khawm theu. Hivek thuanthu kan rak neih zo tikah tu tum khal ah hi tin kan buai lala pang kei ti ka phang ngaingai. A cang thei tawk cun khuami pawl ih duhdan kan thlun tum. Kanmah cun buai lo hram kan beisei. GTC tlawng uktu le khawsung khawbawi pa le pungki pawl khal tha te’n kan be rem tum” tiah TCF building committee hotu Salai Van Thawng Thang in a sim.\nBiakinn saknak hrangah TCF in Tarawady khuasung ah inn hmun pi 100×60 kau an nei ih tui’ tum an sak tumdan cu tlakrawh inn dot hnih pi 29×36 ih kau a si ding. Himi hrangah sumpai ting 360 cem ding in an hisap thu, tufangah ting 15 kan nei ih tlawngta pawl le ramsung ramleng rinsanmi pawl hnen ah bomnak dil kan tum tiah a sim bet.\n“Biakinn kan sak tum hi Kawl pawl missionary tuah kan tum tinak si lo. Biakinn lawng si loin tlawngta harsa mi umnak ding khal a si thotho. Cun tlawngta pawl zuva hlothlaunak ihsin kilveng awknak pawl hrang a si. Tui’ tum in buai ter cun hmaisa vek cun kan dai men zik lo, lamzawh tul len kan zawh ding, thahrum a tul le tha hrum kan suah mei ding” tiah Salai Van Thawng Thang in a sim.\nCozah in tlawngta pawl hrang border a saksak lo ruangah tlawngta pawl cu khawsung ih border sakmi dap inn le tlakrawh inn pawl ah a malbik thla khat thawng hra ihsin thawng hleiruk cem in tlawngta in an sang tiah theih a si.\n“Zalen zet in kan sakhua ah biakkhawmnak tuah ve kan duh. Daanhrampi sung khalah mi pakhat a zumnak sakhua kha zalenzet in biak theinak a nei ti a um sisi. Thlam te sungih biakkhawmnak tuah rero tla thinnat za a si” tiah TCF building sungtuan Tv. David Zomuanpuia in a sim.\nZuk simfiangnak: Tarawady khua Technological Christian Fellwoship biakinn ah biakkhawmnak an tuah lai le GTU, Kalay ah Gospel team an feh lai.\nTU, Kalay ih tlawng kai pawlin TCF Biakinn(Chapel) Sak Tum\nTCF,Kalay Biakinn Saknak Hrang Senior Alumni Pawl Hnenah Sumpai Dil Thok


NLD hotu Daw Aung San Suh kyi Mandalay le Sagaing A feh - Chinland Today Media\nMarch 5, 2012 5:51 am·0 comments\nNLD hotubik Daw Aung San Su kyi cu Madalay ah vote tu ding mipi hnenah nasaten thusimnak a nei. Atuah dan kelte sii a eimi a ei tlai deuh ruangah Yangon ihsin Mandalay Vanzam a tonakah a lu a zing deuh. Mawtaw parah ruahsur deuh thawn dam lo deuh in a um ti a si.\nMadalay mipipawl kan lo rinsan ti thu a sim. Minung tawr le seng in an rak hmuak.\nSagaing a feh tikah mipi tingtel in an rak hmuak. Mipi tingtel in hmuak hman sehla a cozah lam thuneitu ihsin cu mi tampi pumkhawm theinak bualrawn ah thusim theinak an pek lo ih hlei ah a cozah hnatuanpawl khal zarhpi ni tiang in zung kai ding an fial. Sihmansehla Irawwady vutnel lak ah thusimnak hmun an ngah ih minung ting khat ihsin ting hnih tluk an pumkhawm.\nKawlram mipi kan harhdam asile hmailam hrangah thathnemnak kan tuah thei ding tiah harhdamnak ih a thupitzia a sim. Cuaruangah a cozah khal hi harhdamnak thupi tuk in ret in hmailam ah hna kan tuan theinak dingah NLD vote rak pe hram uh tiah ngennak nasatak a nei. Daw Aung San Su Kyi hmuaktu an tam tuk ruangah Sagaing lilawn thar ah lamzin a pit (jam) ttheh. Curuangah a zamrang theibik thlen theinak lamzin zawh in an feh sal tiah a hnen ih fehtu NLD party mi pakhat in a sim. DawAung San Sukyi cu tu ah Madalay hotel pakhat a cawl hahdam ih thaizing ihsin Madalay kiangkap khua pawl ah nasaten lamtang sawmnak (sizungzi) tuah in a feh vivo ding.


Hillary Clinton Nemhnget - Chinland Today Media\nJanuary 23, 2009 6:13 pm·0 comments\nby – Khuang Lian Sum\nUS rorel nak sang Senate cun President hlun Bill Clinton ih nupi, New York,\nSenator, Hillary Rodham Clinton cu US Secretary of State ah an nem hngetzo. Senate vote laknak ahhin Hillary Clinton duhtu Vote 94 a tla ih duhlo lam ah Vote 2 a tla. President\nhril awknak ih Obama rakcuhtu Senator John McCain khalin Hillary Clinton duhnak lamah Vote a peve. Hillary Clinton hi US Secretary of State 67 nak asi dingih. Condoleezza Rice ih ai a awhding.\nHillary Clinton hi Sanate in a nemhngeh hnu ah rin umnak thutiam lakter asiih a pasal Bill Clinton in Bible thianghlim a kensak ih Bible parih a kut nam phahin thutiam nakhi a la asi.\nSecretary of State ih lakluh asi ruangah Senator asi nak ihsin bannak cakhal a thehlut cih ih Senate President Vice President Joe Biden leh New York Governor David Paterson ih hnenah bannak hi a thehlut.\nObama In Kum Khat Sungah Camp Khar Tum\nUS President Obama cun a tiamkam awk cia vekin leitlun ram tinkim in an sawisel zetmi leh US ram hmel tibal tu. Guantanamo Bay Detention Camp, Thawng In cu kumkhat sungih khar thei dingih thupek a suah tumthu a sim. relzo vekin hi ThawngIn rapthlak zet US cozah in misual ropi ih a zummi pawl retkhawm nakih a hmanmi hi leitlun ram tinkim in an sawisel zetih. Thawngtla pawlhi an mahle ram ciar ih kuatsal theiding an si nawnlo ruangah US cun hi thawngtla pawl rakla ih rak mikhual dingin ramtampi hnen ah a dil rero zoih asinan Australia tlacun US dilnak hi vawihnih lai a rak el rero zo. Himi Thawng In sungah thawngtla hi minung 250 lai an umih 9/11 thubuai nei minung 5 lai an tel,\nObama cun Middle East ram pawlih rualrem nakleh daih nak a um thei nakding khal a ngai pawimawh bikmi lakih a telthu sim’n Egypt President, Hosni Mubarak, Israel Prime Minister, Ehud Olmert, Jordan, Lal, King Abdullah II leh Palestinian President Mohmoud Abbas pawlkhal a be cihhai.\nBarack Hussein Obama hi kum 1961 August 4 ah Hawaii ah a suakih . A pacu Kenya rammi Midum asi ih. A nucu US mirang, Ann Dunham asi. Kum 2 asi laiah a nu le pa hi an tthen aw ih. Kum 6 asi ah a nu in pasal dang a neihsan ih. Malaysia lamah leh hmun dangdang ah rak umrero zomi asiih. Kuli hlawhphah ih Tlawngkai in nu le pa tello ih Pi le Pu hnen ihsin thanglian mi a si. 1983 kumah Colombia University ihsin BA a awngih 1992 kum ah khan Harvard Law School ih a zirpi nu midum, Michelle Robinson thawn an nei aw ih fanu pahnih Malia kum 10 leh Sasha kum 7 mi nei’n, Tu ah cun leitlun ih ram ropi America President a rung si ban ta…\nBush In NuamTi\nUS President hlun George Walker Bush cu an khua Texas ah a mah ngainatu leh sungkhat rualpi ttha ziangmaw zatin an rak hmuakih. Bush cun kum 8 hnuih an umnak tile khua an In le lo ih a kirsal cu nuam atithu sim’n a mah rakhmuaktu pawlhnen ah lungawi thu a sim. Texas ah cun thinlung zangkhai zet leh thin hahdam zetih a kirsal thu simbetin. An mai In rori ih zinglam thlifim hip ih taksa harhdam nak tuahih Thuthangca siar leh Coffee in a caakzet thu leh, President Obama cu mithazet asi thuleh President tluangtei a tuansuak thei nakdingih a duhsak thukhal a simbet. Bush tei sunghi Crawford kiangih an hmuanram Ranch, Acre 1,600 ih kau ah an umding.


Stihl - FSA 56 Set inkl. Akku und Ladegerät (Schnäppchen!) - / Gartentechnik / Motorsensen / Akkumotorsensen bei Hubert Reuther Maschinen und Geräte, Schlüsselservice, Forst- und Gartentechnik , Bobritzsch-Hilbersdorf (bei Freiberg in Sachsen)\nVolle Akku-Power mit der neuen Compakt-Klasse von STIHL.


Kan Himnak Hrang A Tuldan Vekin Kan Humhim Aw Thlang Ding Tiah USDP In Thu An Suah – Vapual Auaw\nKan ram buainak ah daan lo ih thuneihnak latu ralkap dinpitu lakah langsar bik cu USDP party an si. Ralkap an dinpi tuk ruangah anmah siseh an party tantu pawl khal in an tuar phah zetih may 27 khalah Bilin myo ih USDP hotu cu thah a rak si.\nCuvek ruangah USDP cun ralkap cozah hnuaiah rampi an him lo thu ,ralkap in duh vekin ram an uk thei lo ruangah an himnak hrang a tuldan vekin an humhimawk thok ding thu ca an suah.\nAn Ca suahmi cu “Bilin myone ih USDP party hotu U Myint Shwe cu may 27 ah thah a si. Cuvekin February 1 hnuah party sungin ,ralkap, palik le daiten ummen pawl khal misual pawl ih kut tuar le siatsuah in an um cu kan mawhthluk tuk lawlaw. Tuih dinhmun kan zoh asile kan ram uknak cu a tawne tiang hmuar a nei hrih lo. Misual pawl ih cangvaihnak lakin miding pawl kan humhimawk ding caan a si.\n“Vote ih nehawknak ah vote 10 million lai an ru cu ziamralter men tum in daan leng party hruaitu pawl ih khihhmuhnak , forhnak ,sumpai le ralthuam somdawlnak tivek ruangah nasa zetin buai vutvo caan a si. Daan vekin humhimawknak a um lo asile mahte humhimawknak hman ding cu hrial theih lomi zin pakhat a si thlang. Curuangah kan party sungte le tantu pawl thazang rual zetin kan do theinak dingah party cun lam khihhmuhnak khal kan nei zo. Kan ram le mipi him theinak dingah zokhal tan la cio dingah ka lo sawm a si,” tiah an ti.


Burma Ram Feh Dan Ding Part 04 - Chinland Today Media\nBurma Ram Feh Dan Ding Part 04\nKum 7 sung Suu Kyi house arrest i a um lai ah ziang pawl a cang ti ka ngan hlan ah kan zohthim ding mi ram pakhat thu ka ngan hmaisa ke.Kan ram a feh dan ding thu kan ngan peh vivo ding i,cumi rual rual in kan ram khal i kan zoh thim thei ding mi pawl tla kan tarlang phah ding.Leitlun i ram ka uar bik mi pakhat cu Singapore ram hi a si i,1971 hrawng ah khan a si hmang Singapore in kum khat ah senhri par an zuar nak in $800,000 lai an ngah an ti i,cumi tla cu ka mang a mang in ka daw nasa.Siangapore ram cu a fate tuk.Falam township,Kale township pawl hi square miles 1000 lai in an kau i,Singapore cu sq.ml 250 lawng a si.Peng 15 a sau i,peng 12 lawng a kau.Minung million 6 lai an um.\nSingapore i tidai an lak dan pawl\nRam fate tuk si minung tam tuk si cu khui tawk i tidai an la ti hi ka thei duh zet.A ram a fate tuk i tiva tum pi tla cu a um thei lo ti a fiang.Tlang ti tlak a um lovi,hmunsang i si hmun niam ah tidai an luang lo ding ti khal a theih theih.2009 i Singapore ka feh tik ah khan kan makpa Aalian ( Van Thawng Lian ) in Singapore ram i tidai an khawl nak tili pakhat i zoh tir.A kiang ah motor pawl feh tir an siang lovi peng 1 lai maw si ke in kan feh.Tili mawi zet a si i,lawng hlau zawk rero pawl an um.A kap ah hmun pawn/hmun sang te te an um i,thing tum pi pi in an khat.cule hmun khat ah hmun sang i si hmun niam i tidai luang/put ka hmu i ka lung a kim zet.\n(1) Cu ti cun Singapore i tidai an lak nak pawl cu a hmaa bik ah Malaysia i sin an lei mi a si.Malaysia ram in tlangpar i tidai tha zet cu pipe tumpi in peng tampi hlatnak in Singapore tikulah an an la.Hi hi Singapore i tidai a lak nak bik a si.Malaysia i tidai pawl i lak thei si lo bang seh la!\n(2)A tlun i kan sim zo vek in Malay tidai hi zing ruang ah maw a um lo pang le tiin Singapore hin tidai khawl nak tili 4/5 lai a nei Malay tidai hi tuihnu kum 20 lai lawng lak ding in ca an ngan.\n(3) Tidai an lak dan a dang leh cu,Singapore ah hin ruah a sur tikah ruah tii pawl hi a lak in an luang hlo lo ti a si.Khuai tawk khuai tawk in maw an rak dawh thluh i,cu cu a tul nak nak ah an hmang.\n(4)Tisia ( rawl suan nak ti,toilet ti,thilsawh nak tidai ) pawl khal a lak in an luang lo.A khawl nak ah an feh thluh i,cu tawk ah an rak thlit fim thluh.A fim zet.A si nan minung in ding em ah cun an hmang lo.Industrial use/air condition cet pi pawl ti daih nak vek ah an hmnag.\n(5) Tipi thuanthum i tidai al cu thlit fim i titha ah an cang tir.Himi tuah dan hi Singapore cun an thiam zet nan sum a cem tuk ruang ah tampi an hmang duh lo.\nSingapore i um pawl cun leitlun living standard sang bik i um thei cing in nikhat ah cawhrual in tidai litre 150 hrawng an hmang an ti.Tidai liter 20 hi bucket pung 1 a si i,kei hin thil sawh nak ,rual suan nak le a dang pawl ah ni khat ah tidai liter 80 tluk ka hmang thei men.Singapore pawl thawi living standard bang aw zik USA i um pawl cun nikhat ah tidai liter 650 lai an hmang ti a si tlat.\nKum 2003 i sin 2010 tiang i Suu Kyi um dan\nKan ngan zo vek in General Than Shwe khan Suu Kyi hi tuanpi a rak duh lo law law.Lei tlun i an biakawk tir khal ah a duh lo nasa.Than Shwe hi a lal sung kum 19 lai ah Suu Kyi thawn hin vawi 2 fang maw si an hmu aw aw.Than Shwe i biography ngan tu Benerd Rogers cun Than Shwe hi a mah hnak i ca thiam tuk,lei tlun i ngaihsan mi Suu Kyi thawi an ton awk ah hian naum a ti lo nsas a ti.Rogers tho tho cun leng lam i kan rak rin hnak in Than Shwe hi English a rak thiam a ti.\n2003 May thla i Depeyin i Suu Kyi thah an tum hnu tui kan rel mi kum 7 sung hi Suu Kyi hrang ah cun can hrehum bik pawl a si men ding.A pasal thi zik hman kha an hmuh tir lo a si kha.Michael Aris cu Rangoon ah ra hlah seh,na duh le London ah va feh aw an ti men a si kha.Suu Kyi in le London i a va feh cun Burma ah an kir thei nawn lo ding ti a thei fiang tuk fawn.Himi tum ah hin a fapa 2 pawl khal a tong thei nawn lo.cutin cun a fapa 2 khal cu pa in thihsan,nu in ram hrang i a pek awk ruang ah thawng tlak san in an thanglian a si.\nHimi kum 7 sung ah hin Insein thawng inn i thla 2 lai maw si thawng an tlak tum a um.Suu Kyi na na na cu Insein jail khal ah hmun tha deuh ah an um tir.Himi kum 7 sung ah Suu Kyi tawng thei ding i an sen sak mi pawl mal te lawng an um.UN lam pawl i sin a si deuh.Vawi khat tla cu Indonesia President pa rori Burma ah a ra i,Suu Kyi ton a dil nan an sen lo.\nTum khat tla cu thla 3/4 lai zo hman in an tong thei lovi,cumi lai tla ah cun aa ding in sii tla an pe pang ke maw aw ti in ka phan sak nasa.\n( Suak leh zah Sui Kyi hin inn sung ah hi kum 7 hi ziang tin a hmang ti run ngan a si ding.)


c e m p r u t: the piknik asik...!!!\nit's me: Aphrodita Wibowo at 7:53 AM\ngak nyangka BSD punya taman sebagus itu. Itu letaknya di mana? Luas gak sih?\nwow,,,itu di BSD ya?...\nThat really looks a nice PIC-NIC!!


Dunglam Hmu - Chinland Today Media\nSeptember 25, 2010 12:29 am·0 comments\nHebru 11:13-16, 23-27\nA tlun ih ka simmi zumnak neitu pawl cu an thih tikah zumnak thawn an thi. Pathian ih a kammi pawl cu an co ngah lo nain a hlavaang ihsin an hmu ih an lung a awi. – Hebru 11:13\n– Solomon Hla 6-8\n– Galati 4\nKan dung tthaal lai ah ka pasal thawn Chicago ihsin Grand Rapids lam ah tlangleng in khual kan tlawng. Dunglam a hoimi tokheng ah kan to ngah ih hmailam kan fehnak ding hmu thei loin kan thlen cianak lawng kan hmu thei. Inn pawl, tili pawl, thingkung pawl cu tlangleng tukvirh ong in zam rero in kan lanta. Himi vek ai-in hmailam ih kan fehnak ding hmuh ka duh sawn.\nA caancaan cu kan nunnak khal ah cuvek a si; kan hmailam hmu thei sehla kan duh. Atu ih thil um daan hi ziangti’n a thlengh aw leh dingih Pathian in kan thlacamnak ziangti’n in let ding timi theih kan duh. Asinan kan theih theimi cu a cang ciami pawl lawng an si. Zumnak hrangah cumi cu a si. Cuti’n si lo sehla zumnak hrangah a si thei lo ding.\nThukam Hlun ah mi hrekkhat cu zumnak in hmailam an hmu. Noah, Abraham le Sarah cu Pathian ih a kammi pawl a hlavaang ihsin an hmu. An ruahmi le an ngaimi cu ram ttha deuh sawn, vancung ram a si (Hebru 11:13, 16). Moses khal in zumnak in Jesuh Khrih a hmu (c.27).\nTuih sun nasazet thazaang suah ih kan ttuanmi in ziang a suahpi leh ding kan thei lo nain zumtu cun hmailam ah Jesuh thawn kumkhua kan umnak ding vancung inn kha zumnak in kan hmu thei. – Anne Cetas\nHmailam thu Bible sungah kan hmu,\nPathian ih in seuhmi theih theinak thawn;\nZumnak in a lang lomi kan hmu thei,\nAmah ih timtuahmi sunlawinak. – Hess\nIn tiamkammi vanram cu kan kumkhua ruahsannak a si.\nTHEIH DING TAMPI\nThlatang Tikcu Lawm Aw


Kum kimlo Nauhak zahmawh rimnam video zohtambik ah Mizoram tel ve | Falam Online Media\nKum kimlo Nauhak zahmawh rimnam video zohtambik ah Mizoram tel ve\nIndia pum huap in Covid 19 Lockdown caankhiah sungih kum kimlo nauhak nupasinak hmangpi lai video, tisa hairnak suakter theimi nauhak zuk zoh/hawl tambik pawl lakah Mizoram a telve ti`n Childline India Helpline cun a tarlang.\nIndia Child Protection Fund New Delhi ih research nei nakih hmuhsuahmi a siih Lockdown thok hnu, a ninii in a zohtu an tam vivo tikhalin an tarlang.\nResearch tuah nakih hmuhsuahmi ah “Covid 19 boruak Lockdown thok ni in, ni 19 sungah nauhak tawkkherhnak, zahmawh lam ṭongkam thawn nauhak hmuhsuam, nauhak kutthlak, zahmawh lampang thawn nauhak blackmail tivek thawn pehpar ih bawmdilnak phone call 92,000 a um” ti`n Childline India Helpline cun a tarlang.\nHih thuthawn pehparin “Kum kimlo nauhak nupasinak hmang lai video le taksa hiarnak suakter theimi nauhak tleirawl zuk zohtu, Mizoram ih um pawl cun hmundang/khuadang ih zoh mi vekih lang dingin Virtual Private Networks (VPNs) an hmang tam zet” tiah India Child Protection Fund New Delhi ih hmuhsuahmi ah an tarlang.\nHih thuthawn pehpar mi ah Mizoram State Commission for Protection of Child Rights cun “Hivek, nauhak nupasinak hmangpi lai video zoh/hawl hmangtu le nauhak par ih thilsual tuahtu pawl cun nauhak pawl thawn nelaw dingin an bum/lem hmaisa. Cutin an bum thei hnu ah zahmawh hup thei fang thuamhnaw tivek hruk terin an zuk ih, cuih zuk hmangin neta hnu ah an blackmail ih an mai` duh mi an tuahter ṭheu. Curuangah hivek thil rapthlak thlenglo dingin kan fa le pawl umtlandan, internet hmandan tvp cu ne le pa in ṭhaten ngaihven a ṭul a si.”\n“Hivek misual pawl in internet hmangin zahmawh rimnam tibuainak, tibuaitum an um pang le MSCPCR office phone number 0389 2314828/ 0389 2329587 lole CHILDLINE 1098 pawl ah report lohli dingin thu kan than a si” tiah Mizoram State Commission for Protection of Child Rights cun a tarlang a si.\n← George Washington khal in Olaiten In Neh Ka Zum Lo – Pu Trump\nFalam ih Innhmun Dilnak Form Lei Theih Tlang Ding, Lei Danding le Ṭul Dang …. →\nJuly thlacem tiang India-Myanmar ramri luhsuahnak Phit


Zaangfahnak Kiltu Ttha - Chinland Today Media\nJune 7, 2010 2:04 am·0 comments\n1 Korin 15:1-11\nPathian laksawng dangdang kengtu ttha bangtuk in a hnen ihsin nan ngahmi laksawng cu midang tthatnak hrangah hmang fingfing uh. -1Peter 4:10\n– 2 Sansiarnak 28-29\nKan dung zarh sung cu midang hnenah zaangfahnak langter dingin caan ttha tampi ka ngah. A famkim lo na’n ttum khat ih ka tuahmi cu ka lung a kimzet. Thinhengzet ding ai ah, “Ziangti’n hivek thil a ra cang thei ti ka theithiam ko. Keimah ka palh,” ka ti ih ka taanta.\nKeimah le keimah hmat ka pek awk daan cun hmat saangzet ngah tlak ka si. Ka famkim ti cu a si lo na’n famkimnak ka hun naih deuh. Midang pakhatkhat parah zaangfahnak ka langter vekin hmailam ah zaangfahnak ka co ve leh ding tiah ruahsannak khal ka nei.\nA hmai zarh Bawipa Ni biakkhawmnak ah, “Mangbangza Zaangfahnak” (Amazing Grace) Hla mipi in kan saklai ah ka thinlung sungih a suakmi cu, “Mangbangza zaangfahnak, keimah vek misual hman Bawipa in i ruunnak thu cu ziangtluk in a thlum,” ti’n.\nKa ruahsuakmi cu ziang a si? Midang hnenih kan langtermi zaangfahnak cu kanmai’ taa a si lo. Midang hnenah zaangfahnak kan pek theimi cu Pathian in kanmah in pek zo ruangah a si. A hnen ihsin kan ngahmi lawng kha midang hnenah kan peksinmi sawn a si.\nKilkhawitu ttha (good steward) cun Bawipa hnen ihsin a ngahmi thil midang pek sin theinak caan ttha a hawl ringring. Kan zate’n Pathian ih laksawng dangdang kengtu ttha si cio uhsi! (1Peter 4:10). – Julie Ackerman Link\nTahtthim ding um lo Pathian ih dudawtnak,\nKalvary ihsin a tlang;\nZiangtluk lainat zaangfahnak in hmuh,\nJesuh thinglamtah parih a thih tikah . – Anon\nPathian ih zaangfahnak na thei tikah,\nmidang khal hmuhter hngai ve na duh ding.


Snak The Ripper feat. Onyx (Fr... -'Vandalize Shit'Pharoahe Monch (of Organized K... -'Halie Selassie Karate'Odd Future (aka OFWGKTA) -'Oldie'Notorious B.I.G. -'Juicy' Narrow Results by:CategoryAll CategoriesMusic Videos (1)LetterAll Letters# A B C D E F G H I J K L M N O P Q R S T U V W X Y Z Label< All LabelsMegaforceDirectorAll DirectorsWeird Days (1)Video QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 16:28Das Racist (Dapwell & Heems & Kool A.D.) - 'Michael Jackson'(Music Video)Added: Oct 3, 2011Views: 846Label: MegaforceSong Producers: Das Racist & Patrick WimberleyVideo Director: Weird DaysRating: (5 Stars) (2)Page 1 of 1 (1 Item Found)Page: 1


Ramdang Ah Hnaṭuan In A Nupi Fanau Hnenah Sumpai A Kuat Ṭheu, Ava Tlun Tikah Cun >>> – Meifar\nRamdang Ah Hnaṭuan In A Nupi Fanau Hnenah Sumpai A Kuat Ṭheu, Ava Tlun Tikah Cun >>>\nPhilippines, Cebu khua ih um pacang pakhat cu an khua ah hnaṭuannak ding thiṭha aum lo ruangah ramdang ah hnaṭuan in aum. Harsa zetin a hlawhsuah mi pawl cu inn lamah a kuat ringring, a nupi thawn fapa nauhakte an nei.\nA nupi fanau ih an hngakawknak a si vekin taima zetin hna a ṭuan ṭheu, kum reipi sung hna a ṭuan hnuah Covid-19 thlisia a hrang ih a hnaṭuannak company khal an cawl lawk.\nCuruangah an khua ah ava tlungsal nan a nupi in pasal dang arak neihsan zo ih umnak ding inn anei nawn lo. Harsa zet ih a hnaṭuanmi pawl cu a nupi le a tlangval in an rak cen ṭheu ti a theisuak ih a ningna tuk ruangah lamzin kap ah a ṭap rero.\nSungkhat unau pannak ding a neih lo ruangah Bulacan lamzin kap ah toin kutdawh ah a cang, Rosemarie Peñamora Tan timi nu in a hmu ih a thuhla a sutfiah hnuah “Trending Viral” facebook page ah an tarlang ih mipi pawlin an zangfak zet. Rosemarie zarah bawmnak a ngah vivo ding ti a zumum.\nMyanmar Rampi Aiawh Ih Miss World Rak Zuamtu Khal Ramlak Ah Doawk Dan A Zir Rero Lai\nZaw Min Tun In “Mino Pawl Lamzin Dik Lo Ah An Feh, Tlawngkai Loin PDF Ah An Lut” A Ti


Tulai Obama cangvaih daan - Chinland Today Media\nTulai Obama cangvaih daan\nDecember 2, 2008 3:30 pm·0 comments\nU.S. President thlanthlin Barack Obama cun a atanpi Hillary Rodham Clinton cu Secretary of state tuan dingin a lungkim ih Robert Gates khal Defence secretary ih tanglan dingin a simthei. Cun General James Jones khal Secretary of Homeland security si dingin a ret.\nAmerican ram hruaitu pawl hrangah hna tuan thar tuan a cu ih 21 century sungih hnattuan thehthei thluh ding khal in caan a her zo a si” tin Obama in a rel. Asim vivo ih “Kan ral pawl nehding in kan ti cakaw dingih kan rualpi pawl kan bawm sinsin ding.\nKan tanpi hlun pawl kan cawk thosal hnu ah rualpi tha ah ka tuah ding” a ti bet. Na sa zetih mipi pawlih Obama an auh lai caan khal ah Obama cun a rualpi Hillary a hngilh theilo. Mr. Obama cun “Hillary Clinton cu a fim ih harsatnak khal a tuar thei ih hlei ah a cangdaan, hawiher le thianhlimnak lam ah rinsan tlak mi a si” a ti.\nCuti ih mipi tampi hmai ih a rinsannak thudik a relmi cu Hillary hna ah a lut ve nasa ih Hillary cun Obama lam hawi tahratin “Na hna tuanmi pawl bawm thei dingih ka um hi ka lungawi ih mivantha khal ka ti aw ih ka uar aw zet. Curuangah Pathian in lo thlasuah aw sehla kan rampi khal Pathian cun malsawm seh a ti.\nMitampi cun Obama hi mi dum a si fawnih a duhaw tuk ding, a cang daan a mawilo leh ding ti’h a rak thlirtu khal an bolo. Cuvek karlakah Obama cun nasa zetin ram mipi thansonak ding ruat in a lu a dawm rero. U.S. President thar Obama cun 2011 ahcun 2.5 Million hnatuan ding a um ding tin a phuang.\nA hleicein Lamzin, lilawn, tlawnginn le mawtaw tha tvp tuah ding in tumtahnak a nei. “Tuini ihsi thawk in nasazet le raltha zetih hna kan tuanlo ahcun hna kum tuvek ahcun hna tuan dingmi million lai cu kan hloral ter men ding a si” a ti bet. Thleng danglam a duhtu Obama cun miharsa rethei anhai pawl le US a liannak a theilotu pawl khalin a caan a kim ahcun an thei ding a ti bet.\nLeitlun dam saubik kum 115


Pu Chan Hre ṭih in Beunak kan hawl, Kan khua ah kan tlung ngam nawn lo – Pu Cin Thawng | Falam Online Media\nPu Chan Hre ṭih in Beunak kan hawl, Kan khua ah kan tlung ngam nawn lo – Pu Cin Thawng\nOctober 19, 2020 October 19, 2020 Ni Hnem Sung\t0 Comments\nChin ramkulh, Thantlang peng, Surngen khuauk le a milai pawl ih vuakvelh tongtu Pu Cin Thawng in Khuauk Pu Chan Hre cu ralhrang lungput nei a si ruangah kan khua ah kan tlung sal ngam nawn lo tiah a sim.\nVuakvelhnak ruangih Siizung thleng Pu Cin Thawng cun “khawruat mumal nei lo, mithat khal poisalo pawl zu a do ih a duhduh in tirh a fial thei. Curuangah Pu Chan Hre hi kan ṭih tuk. Kan khua Surngen ah kan kir ngam nawn lo” tiah a sim ih “ralhrang ṭih ih beunak hawl tu raltlan kan si” a ti.\nHih thubuai cu Chin cozah hnen ah report a si zo ih “Cozah lam ih hmalakdan thlir in kan um” tiah Pu Cin Thawng cun a sim.\nPu Chan Hre le a tirhkoh misual 13\nCozah lam in Surngen khua mi hrang bawmnak an pek mi eiruk thu ah khuasung upa Pu Lian Mang, Pu Van Peng le Pu Cin Thawng tel in innsang 11 le khuauk karlak ah hmuawthiamlonak a suak.\nCumi thu ah Khawuk Pu Chan Hre cu a lung awi lo ih va siim dingin hawklakzuva minung 13 cu zu a do hai.\n10 August, zaan nazi 11 hrawng ah Khawuk Pu Chan Hre hoha mi minung 13 pawl cun lungto le thingtan keng in an va siim.\nSurngen khuauk Pu Chan Hre\nMisual pawl ih velhnak ruangah Pu Lian Mang cu a kehlam mikil a thling thluh ih Hakha Siizung ah operation an tuah.\nPu Van Peng khal thisen tamzet suak ko in an thawi ih a hnakruh pahnih an khiak ruangah Hakha Siizung ah a thleng.\nPu Cin Thawng khal an thawi na zet ih Hmawngtlang Siizung a thleng.\nAn buainak pawl cu Khawuk ṭih ruangah le Khua hminsiat phang ah simrel lohli loin an um ih, tu ah celh nawn lo in media hnen ah an simfing. Hawklakzuva minung 13 cu Thantlang palik in an kai zo nan Khuauk Pu Chan Hre cu kaihkhih a si hrih lo. Curuangah khuasung mipum 11 in Khuaukpa` thilsual tuah mi hmuahhmauh le khawlal sinak hlonsak dingin Chinram cozah hnen ah ca an kuat a si.\n← Yaw Kee le YCCA in Mindat khua hrang bawmnak pek\nBenjamin Sum le Hlasakthiam pali sak mi “Virus” a suak zo →\nOctober 29, 2020 October 29, 2020 Ni Hnem Sung 0


1 Samuel 16 | Laicianghlim (The Holy Bible)\nDavid khiah kumpibawi tuhin rilhnak\n1Ciafangin Bawipa in Samuel hnenah, “Saul khiah Israel mite uk tu tuhin hnawl zo ing. Ciamanin Saul khiah zaicam tian kah tuh i si? Na sa ki khiah thau a dimin thun tulai, Bethlehem mi Jesse hnenah na hlat ing. Ziangmanti fangin a fate lakah kaimah ca tuh in kumpibawi ril zo ing.” ti in rel i. 2Ciafangin Samuel in, “Akontihin feh thill tuh ing? Saul in za fangin, i rek tuh i.” ti in ti i. Ciafangin Bawipa in, “Kawlpaw laa pakhat khiah keng tulai, ‘Bawipa hnenah raithawi tuhin kawi ing.’ ti in ti tu. 3Ciafangin Jesse khiah raithawi hmunah ko tulai, na bawn tuhhnak na hmuh tuh ing. Kaimah in na ruaihnak hming khiah kaimah ca tuh in thau pawh tu.” ti in ruai i. 4Ciamanin Samuel in Bawipa ruaihnak bangin bawn le Bethlehem ah feh i. Ciafangin cia khua upate khai Samuel kawi manin lau ngai ai, “A remniu in kawi i sim?” ti in zawt i. 5Ciafangin Samuel in, “A remniu in kawi ing. Bawipa hnenah raithawi tuhin kawi ing. Ningmah veve cianghlim ruai tu i lai, raithawi hmunah kawi tuu-ih.” ti in sawn i. Ciafangin Samuel in Jesse le a fate khiah cianghlim ruai ai, raithawi hmun ah kawi tuhin ko i.\n6Ciatihin amahte khiah kawi fangin, Eliab khiah sik le, “Bawipa rilhnak khiah Amah hmai ah i rori i.” ti in ti i. 7Ikhalselai Bawipa in Samuel hnenah, “A hmuihmel le a dung sang khiah sik mah. Ziangmanti fangin amah khiah ril lo ing. Ziangmanti fangin Bawipa in minung bangin hmu lo i. Minungte in a sumpua lam hmuihmel sik i. Ikhalselai Bawipa in a thinlung sik sah i.” ti in rel i. 8Ciamanin Jesse in Abinadab khiah ko ai Samuel hmai ah feh ruai i. Ciafangin Samuel in, “Bawipa in he pa khai ril lo i.” ti in ti i. 9Ciafangin Jesse in Shammah khiah feh ruai i. Samuel in, “Bawipa in he pa khai ril lo i.” ti in ti i. 10Ciatih in Jesse in a fapa pasarih khiah Samuel hmai ah feh ruai i. Ciafang in Samuel in, “Bawipa in hete khiah ril lo i.” ti in ti i. 11Ciafangin Samuel in Jesse hnenah, “Na tlangvalte a veksen in heta ah im?” ti in zawt i. Ciafangin Jesse in, “A nautaber pakhat um i lai. Amah khiah tukhal i.”ti in ti i. Ciafangin Samuel in Jesse hnenah, “Amah khiah ko in heta ah kawih tu. Ziangmanti fangin a tlung hlanlo heta ah to tuh lo i sing.” ti in ti i. 12Ciamanin Jesse in amah khiah ko ai kawih i. David khiah a san thiang, mit tleu ngai nai ai a hmel khai mawi i. Ciafangin Bawipa in, “Tho tulai amah khiah thau pawh tu. Ziangmanti fangin he pa khiah i rilhnak i.”ti in ti i. 13Ciafangin Samuel in a sa ki songai thau thawnin amah khiah a ute hmaiah pawh i. Cia nia ai panin Bawipa Ciang Rauhla khiah David vumah hleng i. Ciafangin Samuel khai tho ai Ramah ah feh i.\n14Ikhalselai Bawipa Ciang Rauhla khiah Saul hnenin tlan ai, Bawipa hnenin thin hnaihnok ruaitu rauhla in Saul khiah hnaihnok i. 15Ciafangin Saul hnenumte in amah hnenah, “Thungai in, Bawipa hnenai thin hnaihnok ruaitu rauhla in hnai na hnok i. 16Bawipa nangmah in na hmai ai dingtu na hnenumte khiah, thir congcing tum thiam pa khiah sii ruai tu. Bawipa hnenin thin hnaihnok ruaitu rauhla khiah na vumah hleng fangin cia pa in a kut thawn cia congcing tum tu selai na cak tuh i.” ti in rel i. 17Ciamanin Saul in a hnenumte hnenah, “Ciabang congcing tum thiam pa khiah i hnenah kawih tuu-ih.” ti in ruai i. 18Ciafangin a hnenum pakhat pa in, “Bethlehem mi Jesse fapa pakhat khiah congcing khai tum thiam, raal khai pha ngai, mi raaltawng thiam, pong lamah khai thiam ngai, a hmel khai mawi ngai um i. Cen Bawipa khai amah thawn um i.” ti in rel i.\n19Ciamanin Saul in Jesse hnenah thuthantute hlat ai, “Tu khaltu na fapa David khiah i kuat tu.” ti in ruai i. 20Ciafangin Jesse in a lak khiah rong phurh ai capittizu langkhat le me niu pakhat kawmin a fapa David kut in Saul hnenah kuat i. 21Ciafangin David khai Saul hnenah hleng ai a hmai ah ding i. Saul in David khiah it rauh ai a raal thilthuam phurtu ah hmang i. 22Ciafangin Saul in Jesse hnenah, “David khiah i hmai ah ding siang tu. Ziangmanti fangin amah khiah i hmai ah lung i khim ruai i.”ti in ti i. 23Ciamanin Pathian hnenin rauhla khiah Saul hnenah hleng fangin, David in thir congcing khiah lang ai a kut thawn tum de i. Ciafangin thin hnaihnok ruaitu rauhla khai tlan de ai Saul khai thin khiah thar leh ai cak leh de i.


FALAM MI PAWL TLENG AWK DINGMI THIL PA 4 - Hre Mang\nFALAM MI PAWL TLENG AWK DINGMI THIL PA 4\nFalam milesa pawl zir, thleng awk tulmi thil pa 4\n#1. Hruaitu pitling thluntu tha si zuam ciar ding.\nSanthar, leithlun huap pehtlaihsan (globalized age) asi. Falam milesa pawl hi Chin mi lakah bulpak in kan nau, duai ce lo. Asinan thluntu tha minung an mal tuk. Soisel awk a tam tuk, a sezawng lungput in kan milesa lungthin, thlarau, le ruahnak a eisiat tuk. Kawl ralkap a cozah in kan miphun a siatsuah mi hnakin kanmai lungput sia in a siatsuahmi hi a tihnung in a bese sawn. Santhar mino pawl, hruaitu dungthluntu tha si dingin zir aw, thlun aw, thihcilh mei aw. Kan duhmi midang kan tuah ter thei lo, mah rori in kan thawk hmaisak a tul. Keitla thluntu tha (former army cook) ka rak si ruangah ka sim ngam mi asi.\n#2. Hruaitu pawlin hruaitu tha hringsuak dingin milesa tungdingtu ding lungput.\nBiaknak, politics, pursum leilawnnak khalah kan milesa pawl tungdingtu, hruaitu si cio zuam a tul. Jesuh in “keimah I zumtu cun ka tuah mi vek an tuah dingih ka tuahmi hnakih thilmak tampi an tuah ding” a ti vekin kan hruaimi pawl cu kanmah hnakin sang sawn, fimsawn, thiamsawn, thangso sawn ding in tuahthat tundin duhnak taktak thawn kan milesa pawl kilkip ah kan hruai, kan tundin a cu tuk zo.\n#3. Mipi pawlin hrinhnam, kawhhran pawlkom rikham bahbal in global, leitlun huap in hmaihruai theitu hruaitu dinpi, bawm, thlawp, thlun ngam san asi.\nSanthar, leitlun huap pehzawm awksan asi. Kanmai hrinhnam, pawlkom, tlangkulh sung milesa lawng kan dinpi asile kan thansoh dingzat kan thangso thei lo ding. Mi zokhal, an fimthiamnak le tuahnak ih zir in dinpi, thlawp, thapek, dungthlun kan thiam a tul. Mifim mithiam leitlun huap khawruahnak neitu, thlun hna kan thiam lo asile miphun dang dungah kan tang ringring hrih ding tinak asi.\nHi thil pathum hi nan umnak kawhhran, pawlkom, community, insang le bulpak nun ah zir, thlengaw, nunpi cio uhsi.\nFalam pawl zir ding pa # 4 nak\n“Mi tampi cu theihnak kauhter dingin kilkip ah an vak sukso ding” (Many will go here and there to increase knowledge” (Deniel 12:4) tiah Danial in ativekin Laimi tla lei kili ah kan vak sukso. Theihnak khal ziangmawcin cu a karhzai vivo. Leitlun huap pehtlaihsan asi tikah Laimi pawlin theihnak thu ah fimkhur a tul zet. Kan nauhak lai ahcun laitlang ah sibawi tampi an um lo ih nurse in tla pum an khuai, sibawi, hnar/hngawng/awr sibawi in tla pumkhuai a tul, ke na thana tla si pek a tul. Tlawng cazir pawl lakah BA ngah cun khawte ahcun pathian fate vek an rak si, thuanthu (history) lam zir sang pawl tla in nikhua lam, hriselnak lam, thlaici cin lam, tivek, mai zir lo mi tiangin thiambik (expert) ah an rak cang. Santharsan leitlun khawmual ahcun asinawn lo. Silam thiam pawlin thiambik (specialist) an nei vivo, Pathian thu zir pawl lak hmanah OT/NT, literature, language, thuanthu, tvp in a cipciar in zirnak a karhzai vivo.\nAmerican ramih sumpai lam thiam (financial expert) pawlin America mipi lakah 70% cun sumpai lam thu (financial system) an thei taktak lo, an ti. Zirnak fimnak a sang sinsin, a cipciar sinsin. Mipi naran le mifim thiam sang filawr pawl theihmi a hlat saw sinsin.\nLaimi pawl in kan pupa san ahcun sakap tam, fang za aih, tivek in an rak zuam aw. Cui hnu ah inn tha lo tha, lennak sumpai, lam ah siseh fimthiamnak zirnak lam ah siseh cozah hnatuan sang kai le ramdang feh in siseh an rak zuam aw theu. Tuisan minung pawl hi theih nak ah zuam awknak a nasa zetin a lang. Mi tampi in theih tam hi fimnak ah an ruat si awm tak, thei tambik si an zuam awknak ah an theihmi hnakih tam an sim phahphah theu. Theihnak a thupit rualrual in zuam awknak, porh awknak lam si loin khat le khat hnen ihsin zirnak lamah kan tlan cak a thupi. Kan lakah zo in ziangvek fimnak thiamnak a nei, mino lakah zovek pawl kan cawisan a tul, zo ih fimnak mipi pawl in ziangtin kan thathnempi ding tiah tangdor ten santhar mino, mifim mithiam kan neihmi pawl dung kan thlun thei ding a thupi tuk.\nRamhrang hnatuantu lakah pumpe in nunnak thap ngamtu pawl kan thlun thei a thupi. Biaknak lamah khalah Pathian hriakthih tuu khal pawl dung kan thlun thei a thupi. Rampi sungah mipi kilveng tu ding ralkap pawlin mipi an uk tikah ziang a cang ti cu zapi theih asi. Kawhhran sungah tuu rual pawlin tuukhal kha an duhduh in an uk tum, an mawng asi ahcun ziang a cang ding ti theih cia asi. Lai khawte ihsin, kawlram ram thangso lo bik, leitlun hnufual bik in kan rai h ramdang ah kan mifim mithiam zir sang, Pathian ih fimnak a pekmi, vanlam fimnak in a khat mi hruaitu pawl dungthlun thiam ding zir cio uhsi.\nZiangvek tluk in zirsangmi khalin zir ding a neih tamzia a thei sinsin. Zir mal pawlin zir ding an neihmi khal an thei mumal lo tla asi thei sawn. Zirnak fimthiamnak lamah thansoh vivo kan thiam a thupi zet.\nBible in fimnak hi Pathian hnenah dil dingin in fial. Cun fimnak taktak a langdan tla in sim cih.\n“Nanmah lakah fimnak le theihnak a neitu nan um maw? Nan um a si le a nuncan ṭha in langter sehla, tangdornak le fimnak thawn a tuahmi a thil ṭha tuahnak in langter she” (James 3:12-13)/\nCun fimnak pohpoh hi vanlam ihsin a ra mi asilo ih leitlun fimnak tla a um thu Bible in in zirh fawn.\n“Sikhalsehla nan thinlung sungah iksiiknak le mi huatnak le mahih zawnruahnak lawng a khat a sile ka fim tiin porh aw rero hlah uh; thutak parah sualnak nan tuah rero sawn a si. Cubangtuk fimnak cu vancung ihsin a rami fimnak a si lo; khawvel fimnak a si; thlarau thawn a ral awmi fimnak a si ih khuavang fimnak sawn a si. Iksiknak le hamṭamnak lawng a umnak hmunah cun buainak le ṭhat lonak a phunphun a um ve a si.” (james 13:13-16).\nA tlunta vek hi laimi pawl dinhmun a lailang zet, khawvel fimnak, khauvang fimnak, thlarau thawn a ral aw mi fimnak laimi lakah a tam zet asi ti a lang.\nTusan minung pawlin kan tulmi cu vanlam fimnak asi. James in a simmi hi siar hnik uhsi.\n“ Sikhalsehla van ihsin a rami fimnak cu ziang dang hnakin a thiangmi fimnak a si; cuih tlunah daihnak in a khat, a lung a nem ih pawlkom a thiam. Zaangfah thinpemnak a nei ih hnaṭuan ṭha ih rah a suahter. Thleidannak a nei lo ih titer awknak khal a nei lo” (james 3:17).\nTuisan leitlun huap pehtlaih san le fimsan ahcun arsi lam thu kan sim, hna kan tuan asile milai zumhmang in au rero lo in arsi lam thu zirsang pawl hnenah, sumpai lam thu kan tulmi cu zumhmang in au men loin sumpai lam thu zirsang pawl hnenah, politics thu asile rampi kaihhruaidan thu zirsang pawl hnenah, tvp in kan tulmi hrang fimnak thiamnak hmuhtawnnak a neitu pawl hnen ihsin kan hlawkpi dingin kan hawl thiam a tul tuk zo.\nKan Pathian cu mi aa Pathian asilo, mi aa pawl tla a ko ih vanlam fimnak in a thuam khat sawn theu asi. ‘


CAW PAWNGSUAL THAT RUANGAH THAWNGTLAK – Ethuthang\nCAW PAWNGSUAL THAT RUANGAH THAWNGTLAK\nJanuary 20, 2018 Iris Hnem india, Lawrkhawm\nIndia ram, Gujarat, Varnama khua ih um caw zuatih pumcawmawk Lalji Rabari cu zingpit ah a caw pawl haal dingin a feh ih a caw-inn ah caw pathum hridai thawn an ke hrengin an rak um ih pakhat tlacu a thicia in a va hmu.\nPolice hnenah a report ih an zohcinag tikah minung ih tuahhrimmi a si ti an hmu hlei ah danglam tak ih sex hmangpi ruangih caw pakhat a thi naksan a si ti an hmusuak. Caw neitu pa cun sex lam ruangih thi a si ti a theih veten a hlan ih a hna rak ṭuandah a caw pawngsual dahtu Rathodiya a rinhleh hngalh ih police pawl a kai ter.\nPolice pawl in thusutnak an nei tikah caw arak pawngsual mi cu a phuangaw ih a unau pa le mi pahnih in an hmuve thu tla asim hai. An khua pawl ih simdaanvek asile Rathodiya hi thluk lam buainak aneideuh ih a mahlawng a um caan khalle phun cupco a hmang an ti.\nKAN TAKSA HRANGIH KHUAITIZU A ṬHATNAK PAWL →\nUNIFORM HRUH CING IN DUTY NAK IH PALIK ZURI (+video)\nFebruary 11, 2018 Iris Hnem Comments Off on UNIFORM HRUH CING IN DUTY NAK IH PALIK ZURI (+video)\nSIZUNG IH HMAN MI MRI MACHINE IN TLANGVAL ZUUK THAT\nJanuary 28, 2018 Iris Hnem Comments Off on SIZUNG IH HMAN MI MRI MACHINE IN TLANGVAL ZUUK THAT\nKUM 2 THAWNGTLAK LOLE RS 5000 CAWHKUANTUAR JAMES BOND\nFebruary 14, 2018 Iris Hnem Comments Off on KUM 2 THAWNGTLAK LOLE RS 5000 CAWHKUANTUAR JAMES BOND


LEITLUN BRA TUMBIK LILAM DING – Times Of Chinland\nLeitlun ih Bawli(Bra) tumbik cu eBay ah Lilam ih zuar a si ding thu theih a si.Hi Bra ih Size cu (1360B) a si ih KG (90) ih rit a si.Pawhte Cancer neitu pawl sumpai bomnak ding hrang ruat in 2011 kum ih an rak tuah mi a si.\nColor mawizet ih an tuah mi hi Bra cu puanthan (270)meter hmangih an tuah mi a si.A kaulam cu Meter(29.6) pi (96.2) a si.Lilam ih Pound 500 ihsin thok a si dingih hi Bra leitu cun Leitlun Bra tumbik Record Guiness World Record Ca khal an cocih ding a si.\nHmanseh tui an zarnak ih an hman mi tlawngkhen lawngte a cotu in an lakcih thei lo ding.Hi Bra cu Chilisauce.com Company in an zuar ding mi a si.Hi bra Lilam nak ihsin an ngah mi sumpai cu Pawhte Cancer tuamhlawmnak Sizung ah pektheh a si ding.Chilisauce.com ih tuanvo neitu pakhat cun hi Bra thawn pehaw in Cancer Day ah kan telve theinak dingah le Pawhte Cancer tuamhlawmnak dingah sumpai hawlnak ding a si thu a simsal bet a si.


A ninii in Ralkap le Palik cetcangdan a rapthlak um sinsin - Falam Online Media\n2021 Dothlennak ih SAC ralkap le palik cetcangdan cu a ninii in a rapthlak um sinsin ih an kut tuar ih thi khal an pung sinsin.\nDothlennak ih mipi an kap that hmaisabik cu kumpi cozah thuneihnak an la hnu ni 9nk ah a si ih cuih ni ah kum 20 mi မြသွဲ့သွဲ့ခိုင် an kap ruangah ni reilo te ah a thi.\nCulai ahcun lamzawh duhphorhnak neitu mipi cu hlan ih an hman kel, thuahthum kham ih mipi ṭhekdarh dan an hmang.\nFebruary 15, Mandalay ih lamzawh duhphorhtu pawl cu airgun le khuah-li hmangin an ṭhekdarh thok. Cuih ṭum ihsin online le media picang pawl in nasaten palik cetcangdan an soisel thok.\nCuhnu in SAC ralkap le palik pawl cu an hraang sinsin ih lamzawh duhphorhtu an ṭhenṭhek tik khalah thi ceu hai seh ti`n meithal phunphun an hmang thok ih mithat, thilfir phah in mipi thinlung ah ṭihkhurnak an thunlut thok.\nဆန္ဒပြလူထုကို ချေမှုန်းတိုက်ခိုက်ရာတွင် ပိုမိုရက်စက်ကြမ်းကြုတ်သော နည်းလမ်းများကို အာဏာသိမ်းစစ်ကောင်စီက အသုံးပြုလာသည်https://t.co/kWDFn3daHp\n— Myanmar Now (@Myanmar_Now) April 9, 2021\nMipi in Humkham awknak an hmang thok\nRalkap ukhruai dodalnak cu rampihuap in February 6 ihsin a cak thok ih mipi lam thazang a cak sinsin tikah mipi ṭhekṭhentu palik lakah SAC ralkap hmuh ding an um thok.\nRalkap lam in hriamhrei meithal an hmang nasa thok ruangah mipi lam khalin February 27 ihsin thok, ralkham buuk le humhimawknak an tuah thok. Ralkham le humhimawknak ih an hmanmi pawl cu hnawmpung, concrete Lungbok, thir sangka hlu, tohkham hlun, thingṭek tivek an hmang ih cuvek pawl cu meithal hriamhrei lakih humhimawkdan ciikhat hrang ah a ṭhahnem zet tiah Yangon ih mino hruaitu Ko Min Kyaw in a sim.\nAmah cun “himi ralkham thuahhnih-thum kan tuah mi hin ralkap le palik cetcang dan a ti muang ih kan hnen lam rat danding a ti harsa. Cusungah minung ṭhenṭhekaw man in relh danding khal kan tawlrel man. Cun bulpak zawngih humkham awknak khalah a ṭangkai zet” a ti.\nMarch 1 hrawngin mipi ṭhenṭhek dingah palik bawmtu ralkap an tel thok ih duhphorhnak neitu mipi pawl cu dimdawihnak umloin an hrual ciamco thok ih kutthlak hnu ih kaihhkih tuar mi khal hmuh ding an tam thok.\nKo Min Kyaw khalin March thlathok lam in SAC ralkap hmuh ding an tam thok ih mitthlitlak bomb tivekkhal an hmang thok a ti.\nAmah cun “hmaisabik ahcun voikhat-hnih an kap. Cuhnu ah rabar cerek lakah cerek ngai an rawi thok. Cumicu vansang ah an kap mi siloin mibur umnak bat rorin an kap mi a si” a ti.\nZingzoitu pawl ih hmuhsuak mivek a si le Yangon mipi ṭhenṭhek nakih cerek ngai an hman thok hi February 28 in a si. Zinglam ah palik 30 hrawng in mipi ralkham tuahmi an siatsuah thokih kaihkhih ding mino an hual ciamco hnu ah dung an siip sal.\nCutin voithum-li hrawng mipi an ṭhekṭhen hnu ah cerek ngai voi 10 hnakih mallo an kap ih mipahnih an kap that.\nYangon ah ralram vek rori`n an cangvai thok cu March 3 ah a si ih zingpit ihsin tlailam tiang lamzawhtu le lamziin ih sukso mipi an kap ciamco ruangah mithi 20 an luan.\nMarch thlalai hrawngah mipi tha cak zetnak Yangon ramṭhen, မြောက်ဥက္ကလာပ, ဒဂုံဆိပ်ကမ်း, မြောက်ဒဂုံ, တောင်ဒဂုံ, လှိုင်သာယာ le ရွှေပြည်သာ pawl ah martial law an phuang ih dimdoih loin meithal phunphun thawn mipi an hrual ciamco ruangah cuih hmun 6 lawngah mithi 120 hrawng an um.\nCuhnu in “nan bop kan bat ding” tiah mipi an ṭhih hnu March 27 ah nasaten an cangvai ruangah rampihuap in cuih ni lawngah mithi 100 an luan, cumi ah kum 18 kim hrihlo nauhak 11 an tel.\nMipi ṭhenṭheknak le mithat nakih an hmanmi ralthuam/meithal\nမြသွဲ့သွဲ့ခိုင် kah nak ih an hmanmi cu Israel ih suakmi meithal vek MA-13 a siih cerek ah 9mm an hmang. Mandalay tipikap khalah 5.56 cerek thunmi MA-1, MA-2 meithal an hmang. Cuih tlun ah ramdang mi mangbangter ṭheh theimi MAS sniper an hmang thok ih mipi ṭhenṭhek nakah ralram ih hmanmi kutken bomb an hmang tam.\nMarch 27, တာမွေ ih mithi le March 28, Hlaing myone ih mikut an ti bul nak cu kutken bomb a si tiah a hmutu pawl in an sim.\nMarch 29 khalah ဒဂုံ ih duhphorhnak mipi le an ralkham vutneel dip pawl pet ṭhehter theimi meithal/bomb tum an hmang. Kalaymyo khalah humhimnak ṭhiṭha hman neilomi mipi cu cuhnakih thacakmi RPG bomb thawn an kap.\nNetalam cun rinloparal ah mipi ralkham buuk va siim lawng duhtawk loin mipangai vekih thuamhnaw an hruk ih duhphorhnak neitu mipi cu an rinlo lai ah an kai ciamco. Rinlolai ih cangvai an hmang. Cuih tlun ah mi motor tivek fir in midawinak ah an hmang ih lamziinpi khalah mipi an hrut phah vivo.\nKhuasung an vak khalah an kutza a suak cun a hmuhhmuh an kap hluahhlo. March 27 khalah Ṭhaway myo ih motor cycle mawng mipathum an kap ih pakhat cu an kap that ngah. Cumi cu CCTV in a zuk ngah na cingin motor cycle accident ah a lu khawngin a thimi a si tiah ca an suah.\nAAPP ih ngankhum mivek asile SAC ralkap kuttuar ruangih mithi hi April 9 tiangah 618 an um zo ti a si.\nCNN palai thawn hmaton thusutnak an nei lai ah SAC ralbawi cun palik 10 le ralkap 6 telin rampihuap ih mithi cu 248 lawng an si a ti.\nSAC ralkap pawl cun leitlun mipi hmai ah thianfihlimawk an tum nan media le mipi cangvaihnak zar ah a tuahmi thilsual le an tumtahmi tvk pawl cu leitlun mipi in an thei thluh.\nAn cetcangdan khal Daan thawn milawmi a si lo zia theihsuah a si vivo ih, CDM ih telve ကျိုက်မရော khua ih palik bawibik sangtu သန်းထိုက် cun “rampi Daan sungih um mi mipi ṭhenṭhek dan thawn a mil aw lo lawlaw. Meithal thawn mi an kap ih funghreu thawn khal mi an thawi. Cuvekcu kan ram Daan ah a um tel lo” a ti.\nIt has not been possible to confirm the number of fatalities yet but locals fear it could be in the dozens and say soldiers were ‘shooting at every shadow’ #WhatsHappeningInMyanmar https://t.co/PcbyoNHvAE\nSAC Ralkap le Palik an hraang nak san\nAtlun ih tarlangmi vekin ralkap le palik pawl cu a ninii in an hraang vivo. Cutiih an um san cu sia ṭha thleithiamlo dingin an thluak kholhfaimi an si ruang khalah a si thei ih tlunlam bawiupa pawl in sun zaan tiloin hna an ṭuan fial, ei le in ding khawpkham in an pe lo ruangah khal thin thawi mood fuh loin an um thei ih cuvek dinhmun an si cun tlunlam bawiupa pawl hman ih fial hran ṭul loin an thin tawkah a hraang zawng hlir in an cangvaimi a si thei tiah mithiam le zingzoinak neitu pawl in an sim.\nPalikbawi သန်းထိုက် khalin cutin a zum ve ih “an thin diriamter nakah luan zetin an cangvai mi a si thei. Nan, a tuahtu khal an mawh ih a fialtu khal an mawh thotho. Lamzawh duhphorh timicu Daan pahbal ih cangvaihnak a si lo. Mithat, mihrem le a hraang zawng ih an cangvaimi cu mipi thinlung ah ṭihnak thunlut in mipi an control tummi a si” a ti.\nSAC ralkap le a kuthnuai ih hnaṭuan pawl cun ramsa hman tluk lo, nunrong le hriamhrei ralthuam rinsan in mipi an hrem rero nan ralkap ukhruainak khawp neekneek zotu, zalenmi ukhruainak cozah dinduhnak lungput neitu mipi ih tumruhnak cu a ti hlo thei cuanglo ih mipi lam cun lamziin a um dandan hawlin ralkap ukhruainak cu an dodal rero a si. (Myanmar Now)\n← Fa le kaihsak phang ah Indra Kyaw Zin te nupa in Ralkap kaihkhih an tuar\nApril 10, Tamu doawknak ah mipakhat thi, an kapaw pehzom ding zum a um →


Messi & C.Ronaldo An Hnam Aw – Times Of Chinland\nLeitlun Bawhlung mipi ti mangbang zet dingin France Football Magazine a cangvai ih an magazine netabik a phaw zuk ah Messi le C.Ronaldo hnam awk lai a ret.France Football timi Magazine hi France ram sungih Bawhlung thuhla ngantu Magazine larzet pakhat a si ih Ballon d”Or laksawng petu khal an si.\nTui tum ih an zuk tarmi thuhla ah simfiangnak zianghman an tuah lo nan,zuk an tarlangmi Messi le C.Ronaldo ih hnam awk lai cu anmai zukmi siloin Urban zuksuai thiam Tvboy in 2017 kum ih a rak suaimi a sisawn.\n2017 kum ih El Clasico puai hlanah Tvboy cun Messi le C.Ronaldo hnam awk lai zuk cu Barcelona khawpi ih zinpi pakhat lungdawl ah a rak suai.Zuk ih thulu ah “Duhdawtnak cu a mit a caw ,” timi a rak khen.Catalan miphun pawl ih Puai pi pakhat hrang a rak suaimi a si ih mipi in an lawm in an duh zet ruangah an zukpi cece mi a si.\nC.Ronaldo le Messi hi leitlun Bawhlung thuanthu ih mi hleice bik an si ruangah mipi tam zetih duhmi le uar zetmi an si ih an pahnih thuhla khalah elawknak a tamzet.Tuisun nitiang tha zetin an lek rero thei lai nan,an thiamnak cu kum tam kan hmu thei zum a si nawn lo thung a si.\nTuizan Ih Ajax Dotu Ding Juventus Hmin Cazin


UN In Geneva Ah Conference Tuah Ding - Chinland Today Media\nApril 20, 2009 8:06 pm·0 comments\nUN ram hrek khat pawlin miphun leh miphun thlei dan awk nak thuhla rel khawm dingih Conference an tuah dingmi cu Switzerland ram Geneva ah an thawk thlang dingih. Hi Conference ni nga sung tuah dingmi awn nak ah UN Secretary General Ban Ki-Moon in thu a sim dingih Iran President Mohmoud Ahmadinejad khal thu simnak can pek a si.\nHi Conference ah hin US, Australia leh Germany ram pawlcu tel an tumlo ih, France leh Britain ram cun tel an tumthu an sim. Hi Conference hi mi tampi cun Juda mipawl do nak lamhawi Anti Semitic ih ruatin an duhlo a si. UN Human Rights hotupa Novi Pilay cun ram hrekkhat pawlin himi Conference ih tel an tumlo cu thil an thei fianglo ruangah a si ati. mi tampi in miphun leh miphun thleidan awknak ruangih harsat nak an tawn theu ruangah Conference hi tuah a si ati bet.\nKum 2001 ih Durban ih himi Conference an tuah tum ah khan Iran President Mohmoud Ahmadinejad in Israel thuhla a rel suak ruangah buainak a rak suak zo a si. BBC Correspondent, Imogen Foulkes cun himi Conference ih US tel a tumlo nak san cu Iran President in Israel thuhla a relsal dingih an zum ruangah leh, thureltu hrek khatin leitlun pumkhat awknak lam thu rello ih a buai zawngih thurel an um theu ruangah a si ati. Pope Benedict XVI cun hi Conference hi miphun leh miphun thlei dan awknak tireh tu dingih thil thupi zet asi ati.\nIndia In Satellite Kap Suak\nIsrael leh India mithiam pawl kawmkhawm aw ih an tuahmi Radar Imaging Satellite\n(RISAT-2) cu tuizing nazi 6:45 ah khan Chennai khawpi ihsi thlanglam Km 90 ih hla Satist Dhawan Space Centre ihsin hlawhtling zetih kahsuak a si ih, RISAT-2 hi Kg 300 ih rit asi. Himi rualah hin thilzir nak dingih hman ding Satellite fate Kg 40 ih rit ANUSAT khal kahsuak telcih a si. RASAT-2 hi ram kilhim nak dingih hman ding asiih, Ramri tluanih thil a zukmi pawlcu Defence pawlin an tangkai pizet dingih ruah a si.\nHi Satellite hi nikhaw sia leh zanthim lak khalah hman thei ringring asi dingih, ziangtik lai khalah leilung parih thil umdan pawl a runzuk thei ringring ding asi. Hi Satellite kapsuak dingin mithiam pawlin Tihni zing nazi 6:45 ihsin an tawlrel ih Tuizing nazi 6:45 ah an kapsuak thei asi. Hi Satellite pahnih hin tu ah hin tluangzetin leilung an hel lai rero ih RISAT-2 ih zukmi pawlhin leilung parih thil thupi tihnung thlengthei dingmi tilian leh leilung min tivek leh tipi parih lawngpi umdan ti pawlkhal a thei thluh thei ding asi.\nSatellite fate Kg 40 tuhi India ramsungih Anna University leh tlawng saza pawlih kum 6 sungan tuahmi asiih, tuhi Inida tlawngta pawlih thiamnak ih kahsuak vemi thil hminsin tlak hmaisabik a si. Chairman G Madha Nair cun RISAT-2 hlawh tlingzetih an kapsuak thei cu lungawi um atiih, Hi Satellite hi ram hrangah thil thazet asi dingih ram dangih si a thuptei India ram luh tumtu pawl khal a hmusuak theiding asi ati.\nSri Lanka President In LTTE Pawl Cozah Kut Ah Pe Aw Dingin Thu Pe\nSri Lanka President, Mahindra Rajapaksa cun LTTE hruaitu V Prabkakaran leh a dungthlun pawlcu Nazi 24 sungih Sri Lanka Cozah kutih pe aw dingin thu a pe. Sri Lanka President Mahindra Rajapaksa cun thutiam sungih an pe aw lo a si ah cuh Sri Lanka ralkap pawlin Vanzam leh meithal tum pipi thawn LTTE pawlih tawmkhawm nak ram Km 20 bial cu an kap ciamco thlang ding asi ati.\nLTTE pawlih tawmkhawm nak ram Km 20 bialte sungah hin civil mi 100,000 hrang cu an tar tahak laiih cumi sungah minung 35,000 hrawngcu hmunhim lamah thiarsuak zo an si. LTTE pawlhi Sri Lanka ralkap pawlin Km 20 sungte ah an kulh thluh zo ih raldo nak Vanzam leh Meithal tum pipi thawn an kulh lai a si. himi laiah LTTE pawlih umnak hmun ah tuisun ah thihcilh Bomb a puakih minung 17 an thi, Sri Lanka ralkap pawlin an sim nak ah hi Bomb puakcu LTTE pawlin an mangbang tuk ruangah an ti puak mi a si ding an ti.\nBBC Correspondent Charley Haviland cun LTTE pawl umnak ihsin Civil mipawl 35,000 hrawng hmunhim lamih thiarsuak an sicu thla khat sung an do awknak hnu ih thil tha tuahmi hminsin tlak asi ati. Sri Lanka ralkap thu puangtu Brigadier Udaya Nanayakkar cun Sri Lanka ralkap pawlin LTTE pawl hnenih Civil mi um pawl runsuah nak ding leh LTTE pawl nuai cimit dingin ral thuam phunphun thawn an kap rero lai asi ati Sri Lanka rambuai nak thu ruangah Britain in Defence Secretary hlun Des Browne cu UN hmunpi lamah an thlah lai asi.


An Inn Luahnak Ah Thla An Hmu, A Hlan Ah Mithi An Rak Um Zo – Meifar\nAn Inn Luahnak Ah Thla An Hmu, A Hlan Ah Mithi An Rak Um Zo\nMarch 19, 2022 admin Leitlun 0\nUS, Minnesota khawpi ah nupa tuakkhat in inn an va luah ih thla an hmu. Zanṭim laiah thawmvang mak zetzet an theih ṭheu ruangah an inn sungah CCTV an ret. Cutin zankhat cu CCTV in pitar thla a zuk ngah, pitar cu zan ihnak kor thawn aum, innsung ih um an zawhte pahnih khalin an ṭih tuk ruangah cabuai hnuaiah an relh.\nPitar thla cu room pakhat ihsin ara suak ih an innsung ahcun a ding ringring, second 20 hnuah a hlosal. An inn sungah thla an hmuh ruangah an inn thuhla cu an zingzoi ih vengsung mipi pawlin a hlanah pitar pakhat lawng arak um.\nZan ihnak kor lawnglawng a hruh ringring, zan a itthat laiah a thi ih tualsung mibawmtu pawlkom in a ruak cu an buaipi tin an sim thei. Vengsung mipi pawlin CCTV video cu an zoh ve ih a hlan ih inn rak luahtu pitar a si, a sam umdan khal amah ciahciah a si an tiih an ṭih tuk.\nAn inn neitu khalin a hlan ih inn luahtu pawl khalin thla an hmu ṭheu, zan an itthat lai khalah zohtu nei in an theiaw ringring ruangah an suak sal arak ti. Inn luahtu pacang Joey in, “Keimahten TV ka zoh tikah ka dunglam ihsin in rak zoh ringringtu an um vekin ka theiaw ṭheu, dunglam ka zoh ih zohman ka hmu fawn lo.\nCCTV kan zoh cu ka nupi in a ṭih tuk ih relsuak a duh nawn lo, kan ihkhun khan sungah pitar arak thi zo. Kan ihkhun khan sung cu hmun dang aiin a dai cuang, pitar thla hi ka hmusal duh. Ka hmusal asilen thu ka sut ding” a ti.\nAn Ke Ah An Kapaw Hrim >>>


Ralkap Ih An Kaihmi Chin Mino 5 Ih Thuhla Theih A Si Lo – Meifar\nRalkap Ih An Kaihmi Chin Mino 5 Ih Thuhla Theih A Si Lo\nJuly 7, 2021 admin Lawrkhawm 0\nRalkap in sualnak nei lo Chin mino 5 an kai ih tuini tiang an innsang pawl thawn an pehtlaih aw thei hrih lo ruangah an innsang pawl cu thinhar in an um.\nChinram, Paletwa khuasung ah May 28 sun ah bomb veihnih a puak, curuangah ralkap in miharsa pawl bawmtu mino 18 cu an kai. An kaihmi 13 cu an suahsal nan 5 cu June 17 sun ah pukmah 505 hmangin thubuai an orhter.\nAn kaihmi 5 pawlin Mindat raltlan hrang sumpai an khong ih an ngahmi sumpai ting 20 lenglo cu Paletwa Myanmar Economic Bank ihsin Mindat Myanmar Economic Bank ah an kuatsawng ti an theih ruangah pukmah 505 in thubuai an orhter.\nAn kaihmi Chin mino 5 pawl ih hmin cu Ko Aik Min (Hlasakthiam), Aik Tun Min (Forest hnaṭuan), Aung Tun Soe, Aik Tun Min (Company hnaṭuan) le APCDF director U Ya Kyaw pawl an si.\nJune 18 sunah Paletwa ihsin Rakhine State, Sittwe khua ah an kuat ih an innsang pawl thawn an pehtlaihaw thei nawn lo. June 30 sun ah court hmai ih lang ding an si nan an lang lo ih July 14 ah an kosal tin Paletwa mipi pawlin an rel.\nUS Ramsung Ah An Kapaw Ciamco Ih Mithi Le Hliamtuar An Tam


DAR110A1WDD in White by Danby in Saratoga Springs, NY - Danby Designer 11 cu. ft. Apartment Size Refrigerator


Myanmar ram ah 100 million kum rei zo mi Rannung Cii an Hmu | Falam Online Media\n+Knowledge & Entertainment Myanmar World\nSeptember 16, 2020 September 16, 2020 admin\t0 Comments Scientist\nChinese Academy of Science mithiam (Paleontologists) pawl in Myanmar ramsung ah kum 100 million rei zo mi rannung cii cu, Thing hnai, Cikthliing ro sungah an hmu.\nTuhlan ih hmuhsuah mi rannung cii reibik/tarbik cu 17 million kum hrawng rei zo mi rannung cii a siih, a tu, Myanmar ram ih hmuhsuah mi rannung cii cu kum 100 million rei zo ih zum mi a si ruangah world record thar pakhat a si ti`n Chinese Academy of Science mithiam zingzoinak hotu Wang He cun a sim.\nRannung cii cu ke tam zet nei ostracod (nu) sungah an hmu ih ‘mithiam pawl in kum 100 million hrawng rei zo mi siding an zum’ tiah tlawngkai nithum ih suah mi Royal Society’s Proceedings journal ah an ngan.\nCuih rannung pawl cu tuhlan kum 500 million hrawng ah kan umnak leilungpi ih rak tlangleng dah mi rannung an siih zingzoinak neitu mithiam pawl cun an hmuh thar mi cu “Myanmarcypris hui” ti`n hmin an pek.\nTuhlan khal ah Dinosaur cii thlah vate mei pakhat cu Myanmar ramsung Thing hnai cikthling ro sungah China University of Geosciences mithiam pawl in an rak hmu dah zo ih, Mithiam pawl cun a dang tamzet khal, a um lai ding an zum.\n← Tedim le Hakha ah Covid 19 nathrik hawlnak Cet Hmang Thok\nNi 12 mi Naute cu An vulh mi Uico in a Keu That →


Hmai zarh sungah 'Falam' hla online ah free in an thlah ding - Chinland Today Media\nHmai zarh sungah ‘Falam’ hla online ah free in an thlah ding\nJanuary 17, 2017 9:46 pm·0 comments\nSalai Lal Nun Uk\nHmai zarh sungah Falam kum 125 puai hrang hlapi ‘Falam’ hla cu online ah a lak in an thlah thlang ding thu theih a si.\n“A tum kan theh. A sak tla kan theh ti ding si ko. Tu hi Falam lam ih zuk tete kan hngak lai. Tui’ tlawngkai ni thum hi edit duty kan la. Hmai zarh sungah online parah free in a thleng ding ti zumnak kan nei. Hla timtuahnak hrang banghman zianghman kan lak lo. Himi hla te thawn kan zaten kan tlung khawm pei uh ti sawmawknak ah kan hmang duh” tiah ‘Falam’ hla tingtang tumtu Salai Cung Aung in a sim.\n‘Falam’ tin hla thulu a pekdan thawn pehpar in hla ngantu Salai John LsL in “Falam ah na suak lo thei. Falam ah na thanglian lo thei. Falam na thleng dah lo men thei. Sinan Falam timi thlahnuai tangah Falam sinak na nei ve. Falam ka si kan ti awk theinak dingah ram le peng le hmin neimi kan si. Vaivuan ih vakvai rero men kan si lo. Pumcawmawknak ruangah hmun dangdangah cun kan thleng ding. Nan mi vaivuan men kan si lo. Miphun le ram timi then a theih lo zia langter ka duh. Hla thoknak ah tla minung lakah minung pakhat sinak in neitertu ti a si” tiah a sim.\nAwnmawi tumtu pawl cu Desert Rose Band an si ih Mai Sung Tin Par, Mai Ma Kim, Dika, David Lai, le Israel VSL pawl in an sak.#\nMore from my siteZomual Khua ih Inn Kang ah Minung Pali An Thi Chin Ramkulh CM Pu Lian Luai Le Kaihhruai Chin Ramkulh ih Hnaṭuan DaanJenevy Sui ih Sunmang Kim Thei Pei Maw?Falam Ah TEK In Thing AdengM3 Mission Conference Ah Far Men Par Le PBK Liankhuma Hlasak DingChin Ralkap 2 Thihnak; Acozah In KIA Rin Lo Lai A Kap


Lal Siam Thara dam lai ih zuk mi Video cun Mipi a ti Ninghang | Falam Online Media\nLal Siam Thara dam lai ih zuk mi Video cun Mipi a ti Ninghang\nAhloh hnu ni 7 nak ih hmusuak mi Lal Siam Thara ruak cu hmuhsuahnak Cachar le Vairengte ramri, Tuidai khur ihsin an phur suak zo ih Aizawl ihsin ra mi forensic expert pawl in November 18, zinglam nazi 7 ah a ruak zohfelnak an nei ding a si.\nKum 2 le hrek mi Lal Siam Thara thihhlohnak hin Mizoram a hnin ter ih kan nih Chin mi tiang in kan rak tuar pi ve. Athuthang cu online ah thehdarh ṭheh a si ih a sung le pawl in a dam lai ih Video an zuk mi khal online ah hmuh ding a tamzet.\nCuih video cun a zoh tui` Lung a khawng ih mawh nei lo Lal Siam Thara ih umdan te cun a zohtu hmuahhmuah ih mitthli a tla ter a si.\n2020, November 11 ih thil thleng\nLal Siam Thara pa, Pu C.Zo Than Mawia cu Auto Rickshaow mawng in pumcawmaw mi a si ih Covid 19 boruak le ramri buainak ruangih Petrol har ah Vairengte khua leng ih Vai pawl hnen ah a thupten Petrol a lei ṭheu.\nNovember 11 zing ah Petrol lei tum in a fapa Lal Siam Thara, an inn kaing ih nauhak kum 9 mi le midang kum 16 mi mipakhat a hruai. Khua pawn an thleng ah a fapa le an inn kiang ih nauhak kum 9 mi cu Thlaam ah an tanta ih a hruai mi kum 16 mi thawn Petrol lei ding in an feh.\nNauhak pahnih cu Thlaam ah hlumṭek sai an lek ih kum 9 pate cu ekthawh dingin hmun dang ah a feh lawk. Ek thawh ding ih a feh tum cu Lal Siam Thara in ṭap phah in a dawi nan kum 9 pa te cun na pa hnen ah va feh aw ti`n a rak ti.\nPetrol lei ding ih feh, Pu C.Zo Than Mawia a kir sal ahcun Thlaam ah a fapa a rak um nawn lo. Kiangkap Lo feh pawl in nauhak ṭap awn cu kan thei ih a ṭap aw suak dan ahcun umhmun ih ṭap rero vek in kan thei tiah an rak ti. Nautepa cun kiangkap dap in a hawl nan a fapa cu a hmu thei lo. Cutin kiangkap Lo feh pawl thawn ṭap awn an theih nak kiangkap le naivai ah an hawl ciamco nan an hmu thei lo. Cuih ni in Lal Siam Thara cu khawpawh in an hawl thok ih Khua hnen hmun dangdang ihsin khal mihlo hawl ah an tel ve.\nYMA daan in mihlo cu ni 7 sung hawl ṭheu an si ih, mizaan November 17 kha a ni netabik hawl ding ni a si. Cuih ni ah beidong cuahco in an hawl hnu zaanlam nazi 2 luan hrawng ah Lal Siam Thara cu thi cia in a ruak an sar. Aruak an sar nak cu a pai` tantanak Thlaam ihsin km 3 hrawng hlat nak Cachar le Vairengte ramri ih Tuidai khur ah a si ih mithi Lal Siam Thara cu ti par ah bawk khup in a rak phuanaw a si.\nLal Siam Thara ruak hmusuak tu Pu Temple Mawia ih sim mi\nTui zing kan rawl ei thlacam ah Pathian hnenah dil in, a dam in lole a ruak tal in hmuh ter a ṭul tiin thla ka cam ih, cucu ka zum fawn a si. Asinan hramlak ka thlen tikah ka thlacammi cu ka mang nawn cuang lo.\nHmansehla a suk lamah ka vung feh vivo ih, mi fehcianak awmang ziang hman ka hmu lo ih, cutin hmunphiah bur hmun ah ka vung suk vivo. Cule Tiva ka vung thleng ih, Tiser a ummi cu ka hel. Cule Tiva ah ka vung suk ih cunah cun China tuahmi kedam neh vek ka hmu.\nHitawkah mi hlo hawlin mi an feh dah zo sihi ka tiih, cutin tivakua pawl ka titheitawk in ka hel vivo tikah ka nal ih ka bah. Tidai thawn ka tifaiaw ih, Tiva pakhat dang ka hmuhmi zawh phah in “ka so ding, hunserh hmang ding le kan si fawn si ih” tiin, thinlung ten ka ruat lai ah Tiva finawknak thlangte ciah ah, ngal can tidai ummi ah thilsente ka vun hmu.\nHinah, Barbie tum an hlawn maw si ka ti deuh nan, ruat thiam lo in, kan mi hawl a si pang thei lo sawm tiin ka vung feh ih, thing khamawkmi ka vun zawh ih lamkhat naih in ka zoh.\nTidai khal a fim ih fiang zet in ka hmu thei. A si rori tiih ka ruah ruangah midang ka phone ih cutin thuhla kan simthanawk thei. Cule meithal khal voi 2 ka hmet puak ih, minute 45 hnu hrawng ah midang pawl an rung thleng thei.\nHimi thil thleng hi pawi ka ti tuk. Hmansehla a hlo ti lan men lo ih a ruak tal kan hmusuak thei hi kan van ṭha sawn tiin ka ruat ih, Pathian hnen khal ah lungawi thu simin, Bawipa ka va lungawi ve, kei kher kher in ka hmuh cu ka ti a si. Lungawi um zet a si.\nLal Siam Thara ruak zohfelnak an nei ding\nMangbang thlak zet in Lal Siam Thara ruak hmuhsuahnak hmun hi tuhlan khal ah voi 3 lai an hawl zo nak hmun a si nan cuih ṭum ah zianghman an hmu lo. Cuih hmun thotho ah nisarih nak ih an hmuhsuah sal mi hin mipi Lung a ti hring zet. Mihlo hawl pawl ih hawl hnu ah Lal Siam Thara ruak rak ret tu an um si pei maw titiang in thusutnak a um a si.\nAsinan mithi ruak ahcun hliamaw le khawngawknak ziang hman a um lo tiah ṭuanvoneitu pawl in simfiahnak an nei. Tu ah, Lal Siam Thara ruak cu an hmunak hmun ihsin an phur tlung hnu ah mithi ret nak ah ret hrih a si ih, Aizawl forensic expert pawl in November 18, zinglam ih zohciannak an nei hnu ah a ruak Vui nak an nei ding tiah theih a si.\n← UEC in 2020 rampi hrilawknak ih nehnak cotu Party pawl a phuang\nWisconsin state ih Vote siar sal ding cun $7.9 million cemliam a ṭul →\nKanye West boot thar Hmin ah Muslim mipi LungAwiLo\nWhite House Uico thu thawn pehpar in Thuṭhenzung ah Heknak nei\nMibur in Christopher Columbus zuklem Ṭhiatbal, Hnihsuahsai nakah Hmang


Thinlung ruahnak ih Huham - Chinland Today Media\nThinlung ruahnak ih Huham\nSeptember 12, 2012 11:42 pm·0 comments\nBible Siar Ding: Thufim 18:10-16\nMilian pawl in an sumsaw kha himnak ah an ruat; A saang ih a fekzetmi khuapi kulhnak hauhruang ah an ruat.\n– Thufim 18:11\nNa nunnak ah sumsaw tampi nei in bank ah paisa tampi ret hi humhimnak a si ti’n duhhiarnak na nei dah maw? Nangmah hnakin a let tampi’n a lianzetmi minung pawl in an lo hiip dah maw? An lennak ceen ve ding le nangmai’ hlawknak ah hmang ngah ve dingin a heel zawng (indirect) in teh tumnak le zuamnak na nei dah maw?\nPaisa tampi neih hi a palh hrimhrim lo. Pathian in hih leitlun ih tuah ding le ttuan ding a tumtahmi pawl ttuan suak theinak dingah sumsaw in thluasuah in in pe ttheu a si. Ziangvek caan ah buainak a suak tile paisa kan neihmi kha fimkhurzet in Pathian hmin sunlawinak hrangah hmang loin kanmai’ tisalam diriamnak hrangah le humhimnak raalhruang vekah ret ih kan thinlung ruahnak ih kan rinsan tikah kan nun a buai a si.\nThufim ngantu Solomon in sum le saw lennak kha humhimnak hauhruang ih hman cu a dikmi a si lo zia raalrinnak in pek. Hih raalhruang cu kan thinlung khuaruahnak ih suangtuahnak men a si. Stock market sungih veikhat tipalhnak in hmakhatte ah kan sumsaw neihmi hmuahhmuah an hlo ttheh viar thei a si.\nPathian Ttongkam, Bible in hih leitlun ih pehtlaihnak kan neih daan dingah raalrinnak tampi in pe a si. Nitin kan nunnak le kan hnattuannak ah kan raalring lo a si ahcun rin lopi in tlaksiatnak le sunralnak thang in in awk thei. Ahleice in Pathian rinsan hnakin leitlun lennak sum le saw lawng hawl in humhimnak hauhruang ih kan hman tikah peicim zatlaknak kan naih ti thei aw ding kan si.\nVancung ih um kan Pa, ka neihmi sumsaw parah thin diriamnak nei loin ka duhhamnak parah in ngaithiam hram aw.\nPaisa cu Na ram karhzaiternak hrangih hmanrua men a si, beunak hauhruang ih hman ding a si lo ti thei fiang le atak ih nunpi thei dingin in bawm hram aw.\nMi pakhat thawn pehtlaih awknak ka neih tikah a sumsaw lennak parah hrambun tahrat in ka pawlkom pang maw? Himi vek pehtlaihnak thawn pehpar aw in Pathian ih i kawhnak san hi ziangmi a si taa?


Covid-19 Volunteer In Naupai Ruak An Va La Ih A Thilton Cu ‘Ziangtik Hmanah Ka Hngilh Nawn Lo Ding, Ka Hnasung Ah A Cam Ringring Lai’ A Ti – Meifar\nAugust 7, 2021 admin Myanmar 0\nCovid-19 Volunteer pawl hi upat an tlak zet, anmah khal damlo thei, thi thei an si nan an nunnak hlan in mipi hrang hna an ṭuan. Covid-19 Volunteer pakhat in a thilton cu “Ka damsng ka theihhngilh nawn lo ding” a ti.\nVolunteer in “Ka cau tuk ih ka kut khal an thia thei, asinan tuisun ih ka thilton ruangah ka itthat thei lo. Veng pakhat ah mithi ruak la dingin in ko, naupai lai a si ih a pum sungih um naute cu thla 4 a kim zo.\nA kiangah a fanu kum 2 mi arak um ih a nui ruak lak cu a siang lo, ṭap khal a ṭap lo nan a nui ruak lak cu a siang lo lawlaw. Kan lem rero ih kan lem thei lo, a pi in ara hruai ih a ṭap ciamco.\nMithi cu thawsam ih thi a si ruangah Covid-19 ih thi si kan zum ih a ruak cu plastic bags sungah kan ret cu a fanu kum 2 mi in a duh lo tuk ih a ṭap ciamco. Motor sungah kan ret ih motor sangka kan khar veten a pi kutsung ihsin a talsuak ih ara tlan.\nA pi in ara dum ih a kaibet, nauhak te cu motor kiangah “Ka nu, ka nu…” tin a ṭap rero. A pi in “Na nu hi a damlo ih siizung ah an va tuamhlawm ding, a dam ṭhat veten ara tlungsal” tin a bum ih a ziaum deuh.\nA pa ka hmu lo ruangah a pi hnenah ka sut ih zarhkhat liamzo ah a pa in arak thihsan zo, a pai ruak an lak ṭum khalah a damlo ih siizung ah an fehpi ding tin an rak bum zo. Tuitiang ara tlung nawn lo ruangah a nu khal lak a siang nawn lo a ti.\nMotor awn a theih veten nauhak kum 2 mi cu a ṭap, a rak ciamco. Kan fehliam tiang nauhak te ih ṭap aw, “Ka nu, ka nu…” a ti cu ka hnasung ah a cam ringring lai. Ziangtik hmanah ka hngilh nawn lo ding. Na nulepa cu an ra kir nawn ding si lo” a ti.\nMual In Liamsantu Salai Danny Thian Lian Ih Thuhla Tawi


Thantlang le Hakha hrang ah CNO/CNDF in phulei sam tum | Falam Online Media\nSeptember 22, 2021 September 22, 2021 Ni Hnem Sung\t0 Comments\nSAC ralhraang in September 18 ih Thantlang khuapi a siatsuah mi le Hakha khua sung a kap mi thuthawn pehpar in Chin National Organization/Chin National Defense Force cun ralhraang a dem thu le mipi thawn ṭangtlang in phulei a sam ding thu telin a hnuailam bangtukin September 22 ah thusuahnak a nei a si.\nCHIN RAMKULH, HAKHA LE THANTLANG KHAWPI SUNG SAC IN NUNRAWNG TAKIH AN CANGNAK PARAH THUSUAH\n2021 September 18 ni ah State Administration Council (SAC) ralkap pawl in Chin ramkulh, Hakha khawpi le Thantlang khawpi ah hriamhrei picang thawn an tongpa kah ciamco ruangah Biaknak lam building telin mipi inn le loo pawl, mei a kang in an sungral a si.\nCui’ hleiah meikang phal dingih a fehtu Thantlang pastor pakhat cu Tualthat SAC ralkap pawl in an kap that ih hlei ah, a kutzung nau-um cu tansak in a zunghruk le nahzi pawl an lonsak a si.\nChin ramkulh Hakha le Thlantlang khawpi ih an tuarnak le an sunral mi pawl parah CNO/CNDF in kan tuarpi zet a si.\nKan sulphumnak kan Chin ram rori ah SAC in lainatnak tel lo zetih an tuahmi parah hin kannih CNO/CNDF cun nasa takin kan demih, kan Chin mipi thawn ttangtlang in phulei kan sam ding ti thu kan run than a si.\n← India cozah in Kawlram ralkian pawl a cohlang duh lo nak san\nSAC ralhraang mawṭaw 2 cu Bomb 9 thawn an rak nuai →\nMizoram cozah in Chin mi hrang lamzin kau zet in ong sak\nSeptember 2, 2021 September 2, 2021 Ni Hnem Sung 0